text:
1Na pekoni, mbi baa a-ange osio, ala yeke luti na ndangoro osio ti sese kue. Ala yeke kanga lege na pupu osio so ayeke ya na ndö ti sese titene pupu ni aya na ndö ti sese, wala na le ti kota ngu-ingo wala na ndö ti akeke pepe. 2Mbi baa mbeni ange nde so alondo na mbage ti To si lo yeke gue na nduzu. Lo gbu na maboko ti lo ye ti kpongo na nzoroko ti Nzapa, lo so lo yeke na fini. Lo dekongo ngangu na a-ange osio so awara ngangu ti buba sese na kota ngu-ingo so, lo tene: 3“Ala sara sioni na sese, wala na kota ngu-ingo wala na akeke pepe! Ala ku e kpo nzoroko na ndö ti le ti azo ti kua ti Nzapa ti e si.” 4A fa na mbi wungo ti azo so kue a kpo nzoroko ti Nzapa na ndö ti le ti ala. Azo ni ayeke azo ti amara kue ti Israel, wungo ti ala ayeke saki ngbangbo oko na baleosio na osio. 5Na popo ti azo ti mara ti Juda, a kpo nzoroko na ndö ti le ti azo saki baleoko na use; na popo ti azo ti mara ti Ruben, azo saki baleoko na use; na popo ti azo ti mara ti Gad, azo saki baleoko na use; 6na popo ti azo ti mara ti Aser, azo saki baleoko na use; na popo ti azo ti mara ti Neftali, azo saki baleoko na use; na popo ti azo ti mara ti Manase, azo saki baleoko na use; 7na popo ti azo ti mara ti Siméon, azo saki baleoko na use; na popo ti azo ti mara ti Lévi, azo saki baleoko na use; na popo ti azo ti mara ti Isakar, azo saki baleoko na use; 8na popo ti azo ti mara ti Zabulon, azo saki baleoko na use; na popo ti azo ti mara ti Joseph, azo saki baleoko na use; na popo ti azo ti mara ti Benjamin, azo saki baleoko na use. Ala so kue laa a kpo nzoroko ni na ndö ti le ti ala. 9Na pekoni, mbi kiri mbi baa azo gbani gbani, zo alingbi ti diko wungo ti ala pepe. Azo ni ayeke azo ti amara kue, azo ti akete mara kue, azo ti ayanga ti akodro nde nde kue. Ala yeke luti na le ti lo so ayeke duti na ndö ti mbata ti gbia nga na le ti Molenge ti Taba; ala kue ayu ayongoro vuru bongo si ala gbu amaboko ti keke ti mburu na maboko ti ala. 10Ala yeke dekongo ngangu, atene: “Nzapa ti e so aduti na ndö ti mbata ti gbia, lo na Molenge ti Taba, ala laa asoo e!” 11A-ange so kue angoro mbata ti gbia ni, na akangba ni na aye osio so ayeke na fini, ala kue akuku, akpo li ti ala na sese si ala voro Nzapa. 12Ala tene: “Amen! Sepelango, gonda, ndara, singila, nengo, komandema na ngangu ayeke ti Nzapa ti e, kpu na kpu! Amen.” 13Mbeni kangba ni oko ahunda mbi, atene: “Azo so ayu ayongoro vuru bongo so, azo wa laa? Ala londo na ndo wa?” 14Mbi kiri tënë na lo, mbi tene: “Kota zo, mo laa mo hinga.” Lo kiri tënë na mbi: “Ala yeke azo so a sara ngangu mingi na ala na ngoi ti aye ti ngangu. Ala sukula bongo ti ala na ya ti mene ti Molenge ti Taba, ala sara si bongo ni avuru.” 15Ndani laa ala yeke luti na dawa ti mbata ti Gbia Nzapa si ala yeke voro lo bi na lâ na ya ti kota da ti lo. Lo so lo yeke duti na ndö ti mbata ti gbia so ayeke ngba na tere ti ala ti bata ala. 16Fade nzara ti kobe wala nzara ti ngu ayeke kiri ti sara ala pepe; sungo ti lâ na ndo-wâ ayeke kiri ti zö ala pepe, 17ngbanga ti so Molenge ti Taba so ayeke na ndö ti mbata ti gbia ayeke bata ala tongana ataba ti lo. Lo yeke gue na ala na li ti ngu so ayeke mu fini na zo. Fade Nzapa ayeke mbo ngu ti le ti ala kue.
Copyright
Learn More


c: text/html

text:
1Na gbata ti Sezare, mbeni koli ayeke daa, iri ti lo ayeke Corneille. Lo yeke kapita ti mbeni bongbi ti aturugu ti Rome so iri ni “Bongbi ti aturugu ti Italii.” 2Lo gbu tënë ti Nzapa mingi si lo yeke kpe mbeto ti Nzapa, lo na asewa ti lo kue. Lo yeke mu aye mingi na azo ti mawa so ayeke na popo ti azuife si lo yeke sambela Nzapa lakue. 3Mbeni lâ, na ngbonga ota ti peko ti bekombite, mbeni ange ti Nzapa asi na lo na ya ti mbeni ye tongana bango-li si lo baa ni mbirimbiri. Ange ni airi lo, atene: “Corneille!” 4Le ti Corneille angba gi na ndö ti ange ni; mbeto asara lo si lo tene: “Nyen, Kota Gbia?” Ange ni akiri tënë na lo: “Asambela ti mo na aye ti nzoni so mo sara na azo ti mawa so, Nzapa aye tënë ni, be ti lo agirisa na ni pepe. 5Fadeso, mo tokua ambeni zo na Zope ti iri mbeni koli so iri ti lo Simon, mbeni iri ti lo ayeke Pierre. 6Pierre ayeke gene na da ti mbeni Simon, zo ti sarango kua ti aporo ti nyama. Da ti lo ayeke na yanga ti kota ngu-ingo.” 7Na pekoni, ange so atene tënë ni so ahon ti lo. Corneille airi azo ti kua ti lo use na mbeni turugu oko so agbu tënë ti Nzapa mingi si lo yeke na gbe ti lo aninga. 8Lo fa na ala peko ti ye so kue asi si lo tokua ala na Zope. 9Lango oko na pekoni, ala yeke na lege ti gue si ala ga nduru ti si na Zope. Nduru na bekombite, Pierre ague na li ti da ti sambela. 10Nzara asara lo si lo ye ti te kobe. So a ngba ti to kobe na lo, mbeni ye asi na lo na ya ti mbeni ye tongana bango-li. 11Lo baa yayu azi, mbeni ye aga tongana mbeni kota mapia-bongo so a gbu ayanga ni osio si a yeke zu ni na sese. 12Na ya ti bongo ni mara ti anyama kue ayeke daa: anyama ti gere osio na ala so ayeke hara harango, na mara ti andeke kue. 13Mbeni go atene na lo: “Pierre, londo, mo fâ, mo te!” 14Me Pierre atene: “Oko pepe, Kota Gbia! Mbeni sioni ye wala ye so Ndia ake tënë ni, mbi de ti te ni laoko pepe.” 15Go ni akiri atene na lo: “Ye so Nzapa asara si aga nzoni awe, mo baa ni tongana sioni ye pepe.” 16Ye ni asi tongaso fani ota si gi hio na pekoni, a kiri na ye ni na yayu. 17Pierre ayeke gi li ti lo na ndö ti ye so asi na lo na ya ti mbeni ye tongana bango-li so. Gi na ndembe ni so, azo so Corneille atokua ala so ahunda da ti Simon si ala yeke luti na yanga ti da ni. 18Ala iri ndo si ala hunda, atene: “Simon so mbeni iri ti lo ayeke Pierre so ayeke lango ge?” 19Pierre angba ti gbu li ti lo na nda ti ye so lo baa so, Yingo atene na lo: “Baa, akoli ota ayeke ge, ala yeke gi mo. 20Londo hio, mo zu, mo gi be ti mo pepe! Mo na ala ague, ngbanga ti so mbi laa mbi tokua ala.” 21Tongaso Pierre azu si lo tene na ala: “Mbi laa ala yeke gi mbi so. Meni tënë ayeke daa?” 22Azo ni akiri tënë, atene: “Kapita Corneille laa atokua e. Lo yeke zo ti mbirimbiri, lo yeke kpe mbeto ti Nzapa si azuife kue ayeke tene nzoni tënë ti lo. Mbeni ange ti Nzapa ahunda na lo ti iri mo ti ga na da ti lo titene lo ma tënë so mo yeke tene na lo.” 23Pierre ahunda na azo ni ti li na ya ti da si lo mu na ala ndo ti lango daa. So ndo ahan awe, Pierre alondo si lo na ala ague. Ambeni ita, azo ti Jésus so ayeke na Zope amu peko ti lo. 24Lango oko na pekoni, lo si na Sezare. Corneille ayeke ku ala kâ; andaa lo tisa ambeni zo ti sewa ti lo na amba ti lo so lo ye ala mingi. 25So Pierre aga ti li na ya ti da ni, Corneille aga atengbi na lo. Lo ti na sese na gbe ti Pierre ti voro lo. 26Me Pierre amu lo na nduzu si atene na lo: “Londo, ngbanga ti so mbi nga, mbi yeke gi zo senge.” 27Lo na Corneille ayeke tene lisoro si ala li na ya ti da. Pierre abaa azo mingi so abongbi kâ. 28Lo tene na ala: “Ala hinga kue: Ndia amu lege pepe na zuife ti gue na ndo ti zo ti mbeni mara nde nga ti li na da ti lo. Me ti mbi, Nzapa afa na mbi atene, ayeke nzoni mbi baa mbeni zo tongana zo so ayeke sioni pepe wala zo so alingbi pepe ti sara beoko na lo. 29Ndani laa, na ndembe so ala tokua ti iri mbi, mbi gi be ti mbi pepe si mbi ga. Fadeso mbi hunda ala, mbeni tënë ayeke daa si ala iri mbi ti ga ndali ni so?” 30Corneille akiri tënë: “Asara lango ota laso, na ngbonga ota ti peko ti bekombite, mbi yeke sambela na ya ti da ti mbi. Mo ye ti baa, mbeni koli so bongo ti tere ti lo aza zango aga aluti na dawa ti mbi; 31lo tene na mbi: ‘Corneille! Nzapa ama sambela ti mo awe. Anzoni ye so mo sara na azo ti mawa, be ti lo agirisa na ni pepe. 32Tokua mbeni zo na Zope ti iri Simon, so mbeni iri ti lo ayeke Pierre. Lo yeke gene na da ti Simon so ayeke sara kua ti aporo ti nyama. Da ti lo ayeke na yanga ti kota ngu-ingo.’ 33Nilaa mbi tokua azo hio ti iri mo si mo sara nzoni be, mo ga so. Fadeso, e kue e yeke ge na dawa ti Nzapa, e yeke ku ti ma tënë so Kota Gbia amu yanga na mo ti tene na e.” 34Tongaso Pierre amu tënë si lo tene: “Taa-tënë, mbi hinga fadeso mbi tene, Nzapa ayeke gonda zo ndali ti le ti zo ni pepe. 35Zo so kue akpe mbeto ti Nzapa si asara ye ti mbirimbiri, Nzapa aye lo, ataa lo yeke zo ti mara wa. 36Nzapa atokua tënë ti lo na azo ti Israel: tënë ni ayeke Nzoni Tënë so amu siriri na zo na lege ti Jésus Christ, lo so lo yeke Kota Gbia ti azo kue. 37Ala hinga tënë ti aye so asi na sese ti Judée kue; aye ni ato nda ni na sese ti Galile, na peko ti bateme so Jean afa tënë ni. 38Ala hinga tënë ti Jésus, zo ti Nazaret, ala hinga lege so Nzapa asoro lo si lo sara si Yingo-Vuru na ngangu aga na ndö ti lo. Nzapa ayeke na lo, nilaa lo tambula na ndo kue, lo sara aye ti nzoni si lo kai akobela na tere ti azo so kue ayeke na gbe ti Zabolo. 39E nga, e baa aye so kue lo sara na kodro ti azuife, e baa nga aye so lo sara na Jérusalem. A kanga lo na ndö ti keke ti kroa si lo kui. 40Me na lango ota ni, Nzapa azingo lo na kuâ; lo mu lege na lo ti si 41na azo kue pepe, me gi na e. Nzapa asoro e kozoni titene e baa lo si e fa peko ti ye so e baa. Na peko ti so lo zingo na kuâ, e na lo e te, e nyon. 42Jésus amu na e yanga ti fa tënë na azo, ti fa nga peko ti ye so e hinga: Nzapa asoro Jésus ti fâ ngbanga ti azo so ayeke na fini na ti ala so akui awe. 43Awayanga-Nzapa kue atene tënë ti lo, atene: ‘Zo so ama na be na lo, na iri ti lo, fade Nzapa ayeke zi asiokpari ti zo ni.’ ” 44So Pierre angba ti tene tënë, Yingo-Vuru azu na ndö ti azo so kue ayeke ma tënë ni. 45Azuife so ama na be si ala na Pierre aga so, li ti ala kue akpe, ngbanga ti so ala baa so Nzapa amu nga Yingo-Vuru ti lo na azo ti amara nde! 46Biani, ala yeke ma azo ni ayeke tene tënë na ayanga nde nde si ala yeke sepela kota ti Nzapa. Pierre amu tënë si lo tene: 47“Fadeso, azo so awara Yingo-Vuru gi tongana ti so e wara na ni. Alingbi ti gbanzi ala titene ala wara bateme ti ngu?” 48Tongaso lo mu yanga na ala ti wara bateme na iri ti Jésus Christ. Na pekoni, ala hunda na lo titene lo ngba, lo na ala alango kete si.
Copyright
Learn More

robotstxt: allowed

filter: keep


text:
Na ndo wa la a yeke kiri tënë na angangu hunda ti e?
A yeke . . .
na lege ti senda-ye?
na lege ti senda-ndara?
na lege ti Bible?
MBENI WASUNGO BIBLE ATENE NA NZAPA
“Sara si mbi hinga ndo . . . Tënë ti mo kue ayeke gï tâ tënë.”
Bible akiri tënë na ahundango ndo ti azo kutu mingi.
Mo kue mo ye ti tene Bible akiri tënë na ahundango ndo ti mo?
Site jw.org alingbi ti mû maboko na mo.
DIKO na ndo ti site ti e
Akiringo tënë so Bible amû ni
Anzoni wango ndali ti asewa
BÂ avidéo so aluti na ndo ti Bible
Aye ti manda nga na abia ndali ti amolenge
Wango ndali ti amaseka
TÉLÉCHARGÉ ambeti so
NA POPO TI AKOTA HUNDANGO TËNË SO, SO WA LA AGBU BÊ TI MO MINGI?
Pasi ayeke hunzi ande la?
Dunia so ayeke biani na tïtî zo wa?
A yeke zingo ande biani azo so akui awe?
Wara akiringo tënë ti Bible na ndo ti ahundango ndo so na ndo ti site jw.org.
(Gue na ndo ti AMBETI TI E > ABUKU & ABROCHURE)
TI HINGA AMBENI TËNË
Aye wa la ayeke na ndo ti site Internet ti e?
Mo lingbi ti hinga aye mingi na ndo ti e nga na ndo ti aye so e mä na bê na ni. Mo lingbi nga ti wara kiringo tënë ti Bible na ahunda ti mo.


text:
49: Ndara ti azo ti Gabaon
MINGI ti akodoro ti Canaan aleke tere ti ala ti tiri bira na Israël. Ala pensé so ala yeke hon ala na ngangu. Me azo ti kodoro ti Gabaon so ayeke nduru na azo ti Israël abâ ti ala ni tongaso pëpe. Ti ala, Nzapa ayeke mû maboko na azo ti Israël, na ala ye ti tiri na Nzapa pëpe. Tongaso, mo hinga ye so azo ti Gabaon asara?
Ala leke ti sara si a bâ ala tongana azo so alango na mbeni ndo yongoro. Tongaso, ambeni koli ni ayü asurungo bongo nga na asurungo poro. Ala zia agbagbara bozo na ndo ti alele ti ala, na ala mû na tere ti ala akuru mapa. Na pekoni, ala gue na Josué na ala tene: ‘E londo na mbeni ndo so ayo, ngbanga ti so e mä tënë na ndo ti Jéhovah, kota Nzapa ti ala. E mä tënë ti ye kue so lo sara na ala na Egypte. Ni la, amokonzi ti e atene na e ti mû kobe na tere ti e na ti ga ti tene na ala: “E yeke azo ti kua ti ala. Ala mû na e yanga so ala yeke tiri bira na e pëpe.” Tongana ti so ala bâ, bongo asuru na tere ti e kue ndali ti yongoro tambela so, na amapa ti e kue ahule.’
Josué na ambeni mokonzi ti Israël ni ayeda na tënë ti azo ti Gabaon ni. Tongaso, ala mû yanga ti tiri bira na ala pëpe. Me lango ota na pekoni, ala mä so azo ti Gabaon ayeke lango tâ gi nduru na ala.
Josué ahunda na ala, lo tene: ‘Ngbanga ti nyen ala tene na e so ala londo na mbeni kodoro so ayo na e?’
Ala tene: ‘E sara tongaso ngbanga ti so e mä so Jéhovah Nzapa ti ala ayeke mû na ala sese ti Canaan kue. Ni la mbeto asara e so fade ala yeke fâ e kue.’ Me azo ti Israël asara ye alingbi na yanga so ala mû, ala fâ azo ti Gabaon pëpe. Nde na so, ala mû ala tongana azo ti kua ti ala.
Tongana gbia ti Jérusalem amä so azo ti Gabaon amä tere awe na Israël, ngonzo agbu lo mingi. Tongaso, lo tene na ambeni gbia osio: ‘Ala ga amû maboko na mbi ti tiri na Gabaon.’ A yeke ye so agbia oku so asara la. Ndali ti so azo ti Gabaon aduti na siriri na azo ti Israël, agbia so aga fadeso ti tiri bira na ala. Me so azo ti Gabaon asara tongaso, a yeke lege ti ndara la? E yeke bâ ni ande.
Josué 9:1-27; 10:1-5.
Ahundango tënë
- Tongana nyen azo ti Gabaon ayeke nde mingi na azo ti agbata ti Canaan so ayeke nduru na ala?
- Tongana ti so foto ni afa, azo ti Gabaon asara nyen? Ala sara tongaso ngbanga ti nyen?
- Yanga wa Josué na amokonzi ti Israël amû na azo ti Gabaon? Me ala bâ nyen lango ota na pekoni?
- Tongana agbia ti tanga ti agbata ni amä so azo ti Gabaon ate mbele ti siriri na Israël, ala sara nyen?
Ambeni hundango tënë
- Diko Josué 9:1-27.
Jéhovah amû yanga lani na mara ti Israël ti “fâ azo kue ti sese ni”. Me so lo bata azo ti Gabaon na fini, lo fa so sarango ye ti lo ayeke tongana nyen? (Jos. 9:22, 24; Mat. 9:13; Kus. 10:34, 35; 2 Pi. 3:9).
Na sarango ye alingbi na yanga so lo mû na azo ti Gabaon, Josué azia nzoni tapande wa na aChrétien laso? (Jos. 9:18, 19; Mat. 5:37; aEph. 4:25).
- Diko Josué 10:1-5.
Azo mingi so asi singo asara ye laso tongana azo ti Gabaon tongana nyen? Ye so asara si a yeke gi ti sara nyen na ala? (Jos. 10:4; Zach. 8:23; Mat. 25:35-40; Apoc. 12:17).


text:
CHAPITRE 121
“Ala gbu ngangu! Mbi hon dunia so na ngangu awe”
NA YÂ TI KETE NGOI ABAZENGELE TI JÉSUS AYEKE BÂ LO ENCORE APE
VUNDU TI ABAZENGELE AYEKE CHANGÉ TI GA NGIA
Jésus na abazengele ti lo aga nduru ti sigi na yâ ti kubu so ayeke na nduzu, so ala te kobe ti Pâque dä. Na peko ti atënë so Jésus atene na ala, lo kiri lo tene: “Mbi sara tënë ti aye so na ala si ala pika gere ti ala ape.” Lo tene tënë ni so ngbanga ti nyen? Lo fa ndani, lo tene: “Azo ayeke tomba ala na yâ ti synagogue. Ti tâ tënë ni, ngoi ayeke ga so zo kue so afâ ala, lo yeke bâ ti lo lo tene kua ti Nzapa la lo sara so.”—Jean 16:1, 2.
Tënë ni so apeut ti zia mbeto na bê ti abazengele ni. Atâa so Jésus atene na ala kozo so dunia so ayeke ke ande ala, lo tene lani droit na ala ape so fade azo ayeke fâ ala ande. Ngbanga ti nyen? Lo tene: “Mbi sara tënë ni na ala kozo ape ndali ti so mbi yeke na tere ti ala.” (Jean 16:4). Me fadeso, lo yeke gboto mê ti ala kozo ti tene lo gue. Ye so lo sara so ayeke aidé ala ti kpe ti tene ala pika gere ti ala ande.
Jésus akiri atene: “Mbi yeke gue na Lo so atokua mbi; ye oko, zo oko na popo ti ala ahunda mbi ape, atene: ‘Mo yeke gue na ndo wa?’” Lo sara fade tënë na ala awe na ndo ti ndo so lo yeke gue dä (Jean 13:36; 14:5; 16:5). Me fadeso, so ala mä tënë ti tara so ayeke si na ala ande, vundu akiri ahon ndo ti ala. A sara si ala hunda encore tënë na lo ape na ndo ti gloire so ayeke ku lo wala ye so tënë ti gloire ni aye ti tene ndali ti atâ disciple ti lo. Jésus atene: “Mbi sara tënë ti aye so na ala, vundu asi bê ti ala.”—Jean 16:6.
Na pekoni, Jésus akiri atene: “A yeke ndali ti nzoni ti ala si mbi yeke gue, ndali ti so tongana mbi gue ape, wamungo maboko ni ayeke ga na ala ape. Me tongana mbi gue, mbi yeke tokua lo na ala.” (Jean 16:7). A yeke gi tongana Jésus akui na lo gue na yayu si adisciple ti lo ni apeut ti wara ande yingo vulu, so lo yeke tokua ni tongana mbeni wamungo maboko na adisciple ti lo na ndo kue na ndo ti sese.
Yingo vulu ni ayeke “fa polele na lê ti azo kue ye so ayeke siokpari, mbilimbili nga na fango ngbanga ti Nzapa.” (Jean 16:8). Biani, nda ti azo ti dunia so ayeke sigi, so ala ye ti mä na bê na Molenge ti Nzapa ape so. Na ngoi so Jésus ayeke kiri ande na yayu, ge la si a yeke fa polele so lo yeke mbilimbili nga a yeke fa so Satan, so ayeke “mokonzi ti dunia so”, alingbi tâ na ngbanga.—Jean 16:11.
Jésus atene: “Mbi yeke na aye mingi ti tene na ala, me tongana mbi tene ni na ala fadeso, a yeke hon gbungo li ti ala.” Tongana lo mû ande yingo vulu na ala, a yeke fa lege na ala ti mä yâ ti “tâ tënë kue,” nga a yeke mû lege na ala ti sara ye alingbi na tâ tënë ni so.—Jean 16:12, 13.
Li ti abazengele aga kirikiri na tënë ti Jésus, so lo tene: “Na yâ ti kete ngoi, ala yeke bâ mbi encore ape, nga na yâ ti kete ngoi, ala yeke bâ mbi ande.” Ala komanse ti hunda mba na popo ti ala ti hinga nda ti tënë ni so. Jésus ahinga so ala ye ti hunda lo na ndo ni, ni la si lo tene: “Ti tâ tënë ni, mbi tene na ala: Ala yeke toto ande nga ala yeke dema na vundu, me dunia so ayeke duti na ngia. Ala yeke duti na vundu, me vundu ti ala ayeke changé ti ga ngia.” (Jean 16:16, 20). Na ngoi so a yeke fâ ande Jésus, na ndade ni, amokonzi-nzapa ayeke duti ande na ngia, me adisciple ti lo ayeke duti ande na vundu. Na pekoni, na ngoi so Jéhovah ayeke zingo Jésus, vundu ti adisciple ni ayeke changé ti ga ngia. Ngia ti ala ni ayeke kiri ti kono na ngoi so lo yeke mû ande yingo vulu ti Nzapa na ala.
Jésus ahaka dutingo ti abazengele ti lo ni na songo yâ ti wali. Lo tene: “Tongana ngoi asi ti tene mbeni wali adü, lo yeke na yâ ti pasi. Me tongana lo dü awe, lo yeke dabe ti lo na pasi ni encore ape ndali ti ngia so lo yeke na ni ti bâ molenge so lo dü.” Ni la, Jésus akiri atene: “Ala nga, ti fadeso ala yeke na vundu. Me mbi na ala e yeke kiri ti bâ tere, na bê ti ala ayeke duti na ngia, nga mbeni zo ayeke zi ngia ti ala ni ape.”—Jean 16:21, 22.
Depuis so, lâ oko abazengele ade ti hunda mbeni ye na Nzapa na iri ti Jésus ape. Me fadeso, lo tene: “Na ngoi ni so, ala yeke hunda ye na Babâ na iri ti mbi.” Ala yeke sara tongaso ngbanga ti nyen? A yeke pëpe ngbanga ti so Babâ ni ake ti kiri tënë na ala. Jésus atene: “Babâ wani aye ala mingi ngbanga ti so ala ye mbi mingi, . . . mbi yeke zo so aga na iri ti Nzapa.”—Jean 16:26, 27.
Atënë ti Jésus so akiri amû ngangu na abazengele ni si ala tene: “Ni la si e mä na bê so mo londo na Nzapa.” Me, na yâ ti kete ngoi, mabe ti ala so ayeke wara tara. Jésus afa ni na lege ti atënë so: “Ngoi ni ayeke ga, na a si même awe, so ala kue ayeke kpe, zo oko oko na lege ti da ti lo, na ala yeke zia mbi gi mbi oko.” Me lo dë bê ti ala, lo tene: “Mbi tene tënë ti aye so na ala si na lege ti mbi, ala wara siriri. Na yâ ti dunia so, aye ti ngangu ayeke si na ala, me ala gbu ngangu! Mbi hon dunia so na ngangu awe.” (Jean 16:30-33). Jésus ayeke dö ala ti zia gi ala oko ape. Lo hinga so ala nga kue ayeke hon ande dunia so na ngangu, tongana ti so lo sara. Ala yeke hon ni, tongana ala ngbâ lakue ti sara ye so bê ti Nzapa aye, atâa aye kue so Satan na dunia ti lo ayeke sara ti buba dutingo be-ta-zo ti ala.


text:
TOUR TI BA NDO (TI MANDANGO NI) JUILLET 2016
Na yâ ti Tour ti Ba Ndo so mo yeke wara ye ti manda ti lango 29 ti août ti si na lango 25 ti septembre 2016.
Ala mû tere ti ala wani ti sara ye: Na Ghana
Akpale ayeke mingi me ala so asoro ti gue na ando so bezoin ti awafango tënë Royaume ayeke dä so ayeke wara nga aye ti nzoni mingi.
Gi Royaume, me aye ti sese so pëpe
Jésus afa ngbanga ti nyen la alingbi e sara hange na nzara ti warango aye ti sese ahon ndo ti e.
Ngbanga ti nyen a lingbi e “lango pëpe”?
Asioni ye ota so alingbi ti sara si e lango tongana e sara hange pëpe.
“Zia mbeto; fade Mbi sara na mo”
Jéhovah afa kozo awe so lo yeke mbeni kamarade so ayeke be-ta-zo na ngoi ti gingo bê nga na akpale.
Kiri singila na Nzapa ndali ti kota nzobe ti lo
Kota ye so ahon atanga ni kue so Jéhovah asara ti fa nzobe ti lo na mbage ti azo ayeke so wa?
Fa nzoni tënë ti kota nzobe ti Nzapa
Tongana nyen la “nzoni tënë ti Royaume” agboto lê na ndo ti kota nzobe ti Nzapa?
Atënë so azo ahunda
Akeke use so abungbi aga oko so a sara tënë ni na Ézéchiel chapitre 37 aye ti sara tënë ti nyen?


text:
Bia 149
Singila ndali ti ye so a futa ti zi e
Téléchargé ni:
E luti laso na gbele mo Jéhovah,
teti so ândö mo fa kota ndoye ti mo.
Mo zia si Christ akui si e wara salut.
Tâ sandaga ti hon ti so ayeke pëpe.
(LI TI BIA)
Jésus akui ti zi e kue,
na lege ti mênë ti lo.
E yeke ngbâ ti kiri singila lakue lakue.
Christ lo wani aye si lo ga sandaga.
Na ndoye, lo futa lani ye ti zi azo.
So lo ga lo zi e, lo mû beku na e.
Ni la e yeke ku ti wara fini ande.
(LI TI BIA)
Jésus akui ti zi e kue,
na lege ti mênë ti lo.
E yeke ngbâ ti kiri singila lakue lakue.
(Bâ nga aHéb. 9:


text:
52: Gédéon na azo ti lo 300
MO BÂ ye so asi ge? Azo so ayeke aturugu ti Israël. Akoli so akuku na yanga ti ngu so ayeke nyon ngu. Gédéon ayeke koli so aluti na tere ti ala ti bâ lege so ala yeke nyon na ngu ni. Lo yeke nga juge.
Bâ aye so aturugu so asara. Ambeni azia lê ti ala na lê ti ngu si ala nyon ni. Me mbeni oko atö ngu ni na maboko ti lo si lo nyon ni, tongaso si lo lingbi ti bâ ndo na tere ti lo. Sarango tongaso ayeke kota ye mingi, teti Jéhovah atene na Gédéon ti soro gi akoli so ayeke bâ ndo na ngoi so ala yeke nyon ngu ni. Nzapa atene so a lingbi atanga ni akiri na kodoro. Zia e bâ ngbanga ti nyen.
Azo ti Israël akiri awara gbâ ti akpale. Senge pëpe, ngbanga ti so ala mä yanga ti Jéhovah pëpe. Azo ti Madian ahon ala na ngangu na ala sara sioni na ala. Tongaso, azo ti Israël atoto na Jéhovah ti tene lo mû maboko na ala, na Jéhovah amä toto ti ala.
Jéhovah atene na Gédéon ti wara ambeni turugu, tongaso Gédéon abungbi akoli 32 000. Me wungo ti aturugu so aga ti tiri na Israël ayeke 135 000. Atâa so kue, Jéhovah atene na Gédéon: ‘Wungo ti aturugu ti mo ahon ndo ni.’ Jéhovah atene na lo tongaso ngbanga ti nyen?
Ngbanga ti so tongana azo ti Israël ahon awato ti ala na ngangu ala yeke tene ande so ala la asara ni na ngangu ti ala mveni. Ala lingbi ti tene na bê ti ala so ala yeke na bezoin ti tene Jéhovah amû maboko na ala pëpe ti hon awato ti ala na ngangu. Tongaso, Jéhovah atene na Gédéon: ‘Tene na aturugu kue so mbeto asara ala ti kiri na kodoro.’ Tongana Gédéon asara tongaso, aturugu 22 000 akiri na kodoro. Gi aturugu 10 000 si angbâ ti tiri na awato ti ala 135 000.
Me, mä tënë so Jéhovah atene na Gédéon: ‘Aturugu ti mo angbâ mingi.’ Lo tene na Gédéon ti gue na ala na tere ti mbeni ngu ti nyon ni na ti tene na ala so azia lê ti ala na lê ti ngu ni ti kiri na kodoro. Jéhovah amû yanga so, lo tene: ‘Mbi yeke sara si mo yeke hon awato ti mo na ngangu na lege ti aturugu 300 so angbâ ti bâ ndo tongana ala yeke nyon ngu.’
Ngoi ni alingbi awe ti tene ala tiri bira. Gédéon amû akoli 300 so, lo kangbi yâ ti ala ota. Lo mû na ala oko oko kue mbeni trompette na mbeni ta so a zia na yâ ni mbeni keke so wâ ayeke na yanga ni. Na bê ti bï, ala kue angoro kando ti awato ti ala. Na pekoni, ala kue, ala huru trompette ti ala legeoko, ala fâ yâ ti ata ti ala na ala dekongo: ‘Épée ti Jéhovah na ti Gédéon!’ Tongana awato ti ala azingo na lango, li ti ala akpe kirikiri na mbeto asara ala. Ala kue akpe, si azo ti Israël ahon ala na ngangu
aJuge chapitre 6 ti si na 8.
Ahundango tënë
- Azo wa la aga na gbâ ti akpale na azo ti Israël? Ngbanga ti nyen azo ti Israël awara akpale so?
- Ngbanga ti nyen Jéhovah atene na Gédéon so wungo ti aturugu ti lo ahon ndo ni?
- Azo oke si angbâ na Gédéon tongana lo hunda na aturugu so asara mbeto ti kiri na kodoro?
- Na lege ti ye so mo bâ na lê ti foto ge, fa tongana nyen Jéhovah akiri na wungo ti aturugu ti Gédéon juska ti ngbâ gi 300.
- Tongana nyen Gédéon aleke yâ ti aturugu ti lo 300 so? Tongana nyen Israël ahon na ngangu?
Ambeni hundango tënë
- Diko aJuge 6:36-40.
Gédéon asara nyen ti hinga biani ye so bê ti Jéhovah aye?
E yeke sara tongana nyen laso ti hinga ye so Jéhovah aye? (aProv. 2:3-6; Mat. 7:7-11; 2 Tim. 3:16, 17).
- Diko aJuge 7:1-25.
E lingbi ti manda nyen na lege ti aturugu 300 so lê ti ala angbâ na zingo ni na ngoi so ala yeke nyon ngu nde na atanga ni so anyon ngu ni na hange pëpe? (aJu. 7:3, 6; aRom. 13:11, 12; aEph. 5:15-17).
Legeoko tongana ti so aturugu 300 amanda ye na bango Gédéon, e nga e yeke manda ye tongana nyen na bango Kota Gédéon, Jésus Christ? (aJu. 7:17; Mat. 11:29, 30; 28:19, 20; 1 Pi. 2:21).
Tongana nyen aJuge 7:21 amû maboko na e ti yeda na akusala kue so a mû na e ti sara na yâ ti bungbi ti Jéhovah? (1 aCor. 4:2; 12:14-18; Jacq. 4:10).
- Diko aJuge 8:1-3.
Tongana a ndu tënë ti lekengo tënë na popo ti e na mbeni ita, e lingbi ti manda nyen na ndo ti lege so Gédéon aleke tënë so alondo na popo ti lo na azo ti Ephraïm? (aProv. 15:1; Mat. 5:23, 24; Luc 9:48).


text:
1Fadeso mbi yeke kiri tënë na ndö ti atënë so ala hunda na mbi na ya ti mbeti so ala tokua so. Ayeke nzoni titene koli amu wali pepe. 2Me ti sara si azo agi wali wala koli kirikiri pepe, ayeke nzoni koli oko oko ayeke na wali ti lo si wali oko oko ayeke na koli ti lo. 3Ayeke nzoni koli asara aye so kue alingbi lo sara na wali ti lo si wali asara nga aye so kue alingbi lo sara na koli ti lo. 4Wali ayeke na komandema na ndö ti tere ti lo wani pepe, me koli ti lo; koli nga ayeke na komandema na ndö ti tere ti lo wani pepe, me wali ti lo. 5Ala gbanzi tere ti ala na ndö ti gbogbo pepe, gi tongana ala ma tere na ya ti mbeni kete ngoi ti sambela. Na pekoni, ala kiri ti duti tongana ti kozo; tongaso pepe, fade ala yeke na ngangu ti kangango nzara ti tere pepe si Satan awara lege ti handango ala. 6Tënë so mbi yeke tene na ala so, mbi yeke mu yanga na ala pepe, me mbi yeke mu na ala lege ti sarango ni. 7Ti be ti mbi, mbi ye si azo kue aduti tongana mbi; me zo oko oko ayeke na matabisi so Nzapa amu na lo: mbeni amu wali wala koli si mbeni amu wali wala koli laoko pepe. 8Ala so ade ti mu wali wala koli pepe, na awali-mua, ayeke nzoni ala duti tongana mbi. 9Me tongana ala yeke na ngangu ti kangango nzara ti tere pepe, ayeke nzoni ala mu wali wala koli, ngbanga ti so mungo wali wala koli ayeke nzoni ahon titene nzara ti tere ahon ndö ti ala. 10Ti azo so amu wali wala koli awe, mbi yeke mu yanga so na ala (mbi laa mbi mu yanga ni pepe, me Kota Gbia laa amu yanga ni): alingbi wali akangbi na koli ti lo pepe. 11Tongana wali akangbi na koli ti lo, ayeke nzoni lo kiri lo mu mbeni koli pepe, wala lo kiri lo leke songo na koli ti lo. Ayeke nzoni koli atumba wali ti lo pepe. 12Ti atanga ti azo ni, mbi yeke tene tënë so na ala (tënë ni alondo na Kota Gbia pepe, me na mbi wani): tongana mbeni ita ayeke na wali so ama na be pepe si wali ni aye ti ngba ti duti na lo, alingbi lo tumba lo pepe. 13Tongana mbeni wali ayeke na koli so ama na be pepe si koli ni aye ti ngba ti duti na lo, alingbi lo tumba lo pepe. 14Biani, koli so ama na be pepe aga nduru na Nzapa na lege ti wali ti lo si wali so ama na be pepe aga nduru na Nzapa na lege ti koli ti lo. Tongana ye ni ayeke tongaso pepe, ka amolenge ti ala ayeke yongoro na Nzapa; andaa amolenge ni ayeke nduru na lo. 15Me tongana zo so ama na be pepe aye ti kangbi na wali ti lo wala na koli ti lo, lo lingbi ti sara ni senge. Zo so ama na be so, mbeni ye ti kanga lo na koli ni wala na wali ni ayeke daa pepe, ngbanga ti so Nzapa airi e ti duti na siriri. 16Mo wali so mo ma na be, mo hinga biani so mo yeke soo ande koli ti mo? Mo koli so mo ma na be, mo hinga biani so mo yeke soo ande wali ti mo? 17Ti tanga ti azo ni, alingbi zo oko oko angba na lege ti dutingo ti lo so Kota Gbia amu na lo, alingbi lo ngba na lege ti dutingo ti lo ni na ndembe so Nzapa airi lo. Ye so mbi yeke mu yanga daa na a-Eglize kue laa. 18Mbeni zo afâ ganza awe si Nzapa airi lo? Alingbi lo honde tënë ti ganza ti lo ni pepe. Mbeni zo ade ti fâ ganza pepe si Nzapa airi lo? Alingbi a fâ lo na ganza pepe. 19Fango ganza ayeke ye pepe, fango ganza pepe ayeke nga ye pepe. Kota ye ni ayeke titene zo asara ye alingbi na atënë ti yanga ti Nzapa. 20Alingbi zo oko oko angba na lege ti dutingo ti lo tongana ti so lo yeke na ni na ndembe so Nzapa airi lo. 21Mo yeke ando ngbaa si Nzapa airi mo? Mo gi be ti mo daa pepe. Me tongana lege ti sigigi na gbe ti ngbaa ni ayeke daa, ayeke nzoni mo sigigi. 22Biani, zo so ayeke ngbaa si Kota Gbia airi lo, andaa Kota Gbia azi lo na gbe ti ngbaa ni awe. Zo so ayeke ngbaa pepe si Kota Gbia airi lo, lo ga ngbaa ti Christ awe. 23Nzapa avo ala na kota ngere; ala kiri aga ngbaa ti azo pepe. 24A-ita, alingbi zo oko oko angba na lege ti dutingo ti lo na le ti Nzapa tongana ti so lo yeke na ni na ndembe so Nzapa airi lo. 25Ti ala so ade ti mu koli wala wali pepe, Kota Gbia amu na mbi yanga na ndö ti ala pepe; me mbi yeke fa tënë ti be ti mbi tongana ti zo so ala lingbi ti zia be ti ala na ndö ti tënë lo, ngbanga ti so Kota Gbia asara nzoni be na mbi. 26Ti be ti mbi, mbi tene: tongana zo aduti gi lo oko, so ayeke nzoni ndali ti so gigi ni aga ngangu fadeso awe. Taa-tënë, mbi baa ti mbi, mbi tene, ayeke nzoni zo aduti gi lo oko. 27Mo mu wali awe? Mo gi ti kangbi na lo pepe. Mo de ti mu wali pepe? Mo gi ti mu wali pepe. 28Me tongana mo mu wali, so ayeke siokpari pepe. Tongana mbeni maseka-wali amu koli, so ayeke siokpari pepe. Me azo so amu koli wala wali, ala yeke na nengo kungba na ndö ti go ti ala; mbi ye si ala yo kungba ni pepe. 29A-ita, tënë so mbi ye ti tene ayeke so: ngoi angba mingi pepe. Ti fadeso, akoli so ayeke na wali, alingbi ala duti tongana ti so ala yeke fade na wali pepe. 30Azo so ayeke toto, alingbi ala duti tongana ti so ala yeke toto fade pepe. Azo so be ti ala ayeke na ngia, alingbi ala duti tongana ti so be ti ala ayeke fade na ngia pepe. Azo so ayeke vo ye, alingbi ala duti tongana ti so ala yeke fade na ye pepe. 31Azo so ayeke wara anzoni ye ti dunia so, alingbi ala duti tongana ti so ala wara fade ni pepe. Biani, dunia ti fadeso, tongana ti so e yeke baa so ayeke hon hongo. 32Mbi ye titene ala gi be ti ala pepe. Koli so amu wali pepe, be ti lo ayeke gi na ndö ti aye ti Kota Gbia, lo yeke gi titene be ti Kota Gbia anzere na lo. 33Me koli so amu wali awe, be ti lo ayeke gi na ndö ti aye ti dunia so, lo yeke gi titene be ti wali ti lo anzere na lo; 34tongaso be ti lo ayeke na ndö ti aye use. Wali so amu koli pepe, na maseka-wali nga, be ti ala ayeke gi na ndö ti aye ti Kota Gbia titene ala bata tere ti ala na yingo ti ala nde ndali ti Nzapa. Me wali so amu koli awe, be ti lo ayeke gi na ndö ti aye ti dunia so, lo yeke gi titene be ti koli ti lo anzere na lo. 35Mbi yeke tene tënë so ndali ti nzoni ti ala wani, me mbi ye ti zia kuku na dawa ti ala pepe; mbi ye titene ala sara ye so ayeke na legeni mbirimbiri si ala mu be ti ala kue na Kota Gbia, gi na lo oko. 36Fadeso, tongana mbeni maseka-koli na mbeni maseka-wali so aleke tënë ti mungo tere, lo baa so lo lingbi ti sara sioni na maseka-wali ni, tongana nzara ti maseka-wali ni ahon ndö ti lo si lo leke na be ti lo ti mu lo ti ga wali ti lo, alingbi lo sara tongana ti so be ti lo aye; lo sara siokpari pepe. Ala use kue alingbi ti mu tere senge. 37Me koli ni alingbi ti leke na be ti lo ti zia lege ti mungo wali ni, ti duti na lo koli na wali pepe, lo sara nzoni. Tongana lo leke na be ti lo biani tongaso, so ti tene mbeni zo agbu lo na ngangu pepe si lo yeke na ngangu ti kanga nzara ti tere ti lo, ayeke nzoni lo na wali ni amu tere pepe. 38Tongaso, koli so amu tere na maseka-wali so lo ye ti mu lo, lo sara nzoni; me koli so amu tere pepe na maseka-wali ni, lo sara nzoni mingi. 39Wali so amu koli ayeke ngba na koli ti lo na ngoi so kue koli ni ayeke na fini. Tongana koli ni akui awe, lo lingbi ti mu mbeni koli nde senge tongana ti so be ti lo aye; gi ye oko, ayeke nzoni koli ni ayeke zo ti Christ. 40Me ti be ti mbi, tongana wali ni aduti gi lo oko, fade lo yeke duti na ngia mingi. Mbi nga, mbi hinga mbi tene, mbi yeke na Yingo ti Nzapa.
Copyright
Learn More


text:
1Wü di enga wüna, nih ra eyi fü Mere Miri ka-nih Yesu Kurisito, te wazi kaka fa nda wü gara kpara füh kotö ne ʼburu. De te di eyi bala ne, yi mere e adi ecu ngü wü gara kpara, da efala wü gara afala ne de. 2Te yi biti te-yi kpa esambü ka Me, fü mü aceka gara kpara te to züka bongo eküte ye, de züka tüngü gbü kpa ye, te rï kpaka yi, mü ena amala fefe na, agü ba, "Mere kpara, ye koro kpa engakara nü kpakine, de ye ngbü füh züka da-ngbüngbü ne." Ah mbi. Anga te ah ena adi de mürü cïnga, de kala bongo eküte ye, de lö ye kükürü la, mü ena agü fefe na, neh fe? Te mü du mala fefe na, gü ba, "Da-ngbüngbü nda ma, ye nü, ye kolo kpa rü, de ye ngbü fefeh na kpa ekere wü kpara kpa sidi kpala," dela bala züka ngü? 4Dela ngü te Me ngbü ele? Yi eo nda-yi mene kpara, de wü mere bi e esaka ye, kpa engakara nü fü mürü cïnga? Yi ga, kpara de mere bi e esaka ye nda me-ye mere kpara fa mürü cïnga? Teka ne? Te yi ngbü emere ngü ba e la, amba maguma yi ka-ye ʼbasu ʼbasu. Dela siti fïngangü, te siti gbü jia Me fa sü. 5Wü di enga wüna, yi fï nga ngü la mbi mbi mbi. Yi ngbü efï nda-yi, gü ba, Me ngbü ele ngü ka kpara de mere bi wü e esaka ye, afa nda wü mürü cïnga? Yi ceka ngü la ʼbe! Wü mürü cïnga neh fe, te Me fe ewü, fü ewü ale ngü kaka? Te gara, engu ena ato mere bi züka wü e fü ewü afa sü, agbü sü ka-ye agbü kpï kpala, kpah baka ngü ta te engu mala, ga, "Ni ena aküwa mene wü kpara, te ewü ngbü ele ni de maguma wü biringbö ne," fü cïnga ka-ewü anza. 6De te di eyi bala ne, yi ngbü efala wü mürü cïnga, neh teka ne? Yi ngbü fï bü ecu ngü wü kpara de mere bi wü e esaka wü. Yi efï nda-yi, gü ba, wüh ena ale ta-ngü te ani? Aʼa, ah bala de. Wü kpara de mere bi e esaka wü la, wüh ngbü eto kuru eküte yi, da ezoro yi, enü de yi kpa engagira wü miri. 7Wüh kpah de wü kpara, te ewü ngbü efala ngü ka Miri ka-nih Yesu. Te di bala ne, yi ngbü ecu ngü ewü, neh teka ne? 8Te yi le angbü züka kpara gbü jia Me la, ah le de yi di eje bü nzö rïrï ka Miri ka-nih Yesu Kurisito, te mala fü nih, gü ba dene, "Mü le wü bu mü, kpah baka e te mü ngbü ele küte mü." 9Amba te yi ngbü efala wü mürü cïnga afala la, yi ngbü dela eyi emere rïrï engu la fanü? Ah bala de. Yi siti dela eyi rïrï ka Me. Te di bala, Me ena ato kuru te yi ato! 10Wü di enga wüna, Me to mere bi rïrï eyi fü nih. Te nih je wü rïrï la zalü nde ʼburu la, ah ena adi de züka ngü gbü jia Me. Te nih ngbü emere bü biri rïrï, da ece wü gara la, ah tï nda de. Te mü mere wü gara rïrï ka Me ʼburu ʼbe, fü mü ace gara enga rïrï biringbö, angü mü le engu la de la, ah ba e te mü le rïrï ka Me ʼburu de. Mü ena amaka kuru gbü ngü la! 11E-to wü rïrï la fü nih neh da? Me to wü rïrï la cu me-ye, gü ba dene, "Mü mere e amörö kpara de." Me mala kpah gara ngü, ga dene, "Mü mere e amere waza de." Te mü mala, ga, "Baka te ni ngbü ka-ni ne, ni mere siti ngü nda-ni la kü de. Ni mörö kpara nda-ni la kpah de." Anga, te mü ngbü emere waza la, mü dela eyi siti kpara gbü jia Me, angü mü je rïrï kaka de. 12Gbü ngü ka-mü ʼburu, te mü ena angbü emere, de wü ngü te mü ena angbü emala, ah le de mü di efï nga wü bu mü, da ele te-yi de ewü. Teka ne de, angü dela rïrï te Yesu to fü nih. Te gara engu ena akoro, aye süka wü siti ngü ka-nih me-ye. 13Te yi ceka cïnga ka wü bu yi, afï nga ewü de la, Me fï nga cïnga ka-yi kpah de. Me ena ato mere siti kuru eküte yi, angü yi je rïrï kaka de. Te mü de kpara te ngbü efï nga cïnga ka wü bu mü la, Me ena afï kpah nga cïnga ka-mü, ah to kuru te mü tïne de. 14Wü di enga wüna, wü gara yi ngbü emala, gü ba, "Ani le ngü ka Me eyi. Te ah bala, Me tï ato kuru te ani de." Anga te mü mere rïrï kaka de la, mü ngbü efï, gü ba, ni le ngü kaka eyi fanü? Mü ena aküwa gbü ngü la? 15Mü ceka la, te biri kpara esüka wü di enga ni mü ngbü emaka cïnga, de mere tala te ye, 16fü mü ayia amala fefe na, agü ba, "Me di de ye, de ye maka bi e-mazü de wü bongo." Te mü mala ngü la bü kükürü bala, mü to mba e fefe na kpo de la, dela züka ngü? 17Ah kpah bala, te mü ngbü emala ngü bü de komö mü, gü ba "Ni le ngü ka Me eyi," amba, te mü je rïrï kaka, da emere nda-mü de la, mü ngbü dela emala töndö ngü kükürü. 18Gara kpara esüka yi ena aga yïkï ake ra, gü ba, "Wü gara kpara to nda-wü maguma wü fü Me, fü wü gara kpara angbü emere nda-wü wü züka ngü." Ma ena amala fü yi gbü ngü la, agü ba, "Ah mbi, anga te mü mere ngü ka Me de, ma ena awu neh baye baye, ga, mü le ngü ka Me eyi?" Nda-ra, yi tï eyi awu, gü ba, ma le ngü ka Me eyi fanü, teka züka wü ngü te ma ngbü emere, baka te Me ngbü ele ne. 19Yi wu eyi, gü ba, Me ka-ye ngbee biringbö? Wayi, ah de züka ngü! Amba ngü la tï aküwa yi nda de. Angü Satana, de wü siti wü di enga me wu ngü la kpah eyi bala. Fü ewü angbü eyï ayï de cürü ka ngü la, amba wüh fü maguma wü nda-wü de. 20Yi wu ngü la bala nda-yi la fï de? Te yi gü ba, "Ani le ngü ka Me eyi," amba te yi mere wü ngü de te Me ngbü ele ne de la, ngü la ena afü te-ye, adu angbü töndö ngü kükürü! 21Nih fï la nga ngü ka kundu nih, Abarayama, ta te engu mere gügü ne. Ngü kaka-na reke ta gbü jia Me, neh teka ne? Ah teka züka ngü de te engu mere ne de? Abarayama le ta ngü ka Me, fü engu adu kpah amere rïrï ka Me, de te Me mala fefe na ne ʼburu. Angü engu yia ta, za ye ye, Yïsaka, teka awa, amörö, ato laʼbï tete fü Me, ba e te Me mala fefe. Dela ngü te gü tamu ngü fü nih, gü ba, Abarayama to ta maguma ye eyi ʼburu ʼburu fü Me. 23Dela si-ngü ta te wüh ba gbü Ngari Me, teka ngü ka Abarayama, gü ba, "Abarayama to ta maguma ye fü Me. Fü Me adu aceka Abarayama baka züka kpara ka-ye teka ngü la." Dela si-ngü ta te Me ï Abarayama tete, gü ba, ah de vüngüte ka-ni ne. 24Wü di enga wüna, dene ngü te ma le amala fü yi. Te mü le angbü ba züka kpara gbü jia Me la, ah le de mü di eje rïrï ka Me, fü mü ngbü kpah emere amere. Amba, te mü gü ba, "Ni le ngü ka Me eyi," bü de komö mü kükürü kükürü bala la, ah tï nda de. 25Yi ceka la ngü ka Rakaba, würüse ta agbü Yeriko ne. Würüse la ka-ye ta siti mürü waza. Zu watï ye na bane ne nda ma. Fü ngü ka würüse la adu afü te-ye, areke gbü jia Me, teka ne de, angü würüse la je ta rïrï ka Me. Fü ah aküwa ta gara wü di enga Yïsarayele, te ewü zi te-wü koro, aceka sü ka Yeriko. Fü Rakaba ayia aküwa ewü esaka wü vügü ka-ewü. Engu za ta ewü, wo esambü ka-ye, angbü emere ngü ewü. Fü engu amala ngü fü ewü, ga, "Wü za ka-wü gara kaje, de wü du tete." Fü wü kpara la ayia aküwa esaka wü vügü ka-wü. Dela züka ngü ta te Rakaba mere, fü ngü kaka la areke gbü jia Me. 26Dela ngü te ma le amala fü yi, wü di enga wüna. Te mü ga, "Ni le ngü ka Me eyi," amba mü mere wü rïrï kaka de la, ah ena angbü ka-ye bü töndö ngü kükürü. Ngü ka-mü ena angbü gegege ba kövö, te tï amere ngü tïne de.
Copyright
Learn More


text:
Ye ti manda 12
Mo lingbi ti sara nyen ti ga nduru na Nzapa?
1. Nzapa ayeke mä asambela kue?
Jéhovah ahunda na azo ti amara kue ti ga nduru na lo na lege ti sambela (Psaume 65:3). Me, lo yeke mä pëpe nga lo yeke yeda pëpe na asambela kue. Na tapande, lege ti sambela ti mbeni koli alingbi ti kanga tongana lo yeke sara sioni na wali ti lo (1 Pierre 3:7). Nga, na ngoi so azo ti Israël angbâ ti sara ye ti sioni, Nzapa ake ti mä asambela ti ala. A yeke polele so sambela ayeke mbeni kota ye. Ye oko, Nzapa ayeke mä même sambela ti azo so asara akota siokpari tongana ala changé bê ti ala.
2. A lingbi e sambela tongana nyen?
Sambela ayeke mbeni mbage ti vorongo so e yeke voro na Nzapa. Tongaso, a lingbi e sambela gi Jéhovah oko, lo so asara e (Matthieu 4:10; 6:9). Nga, teti so e yeke sara siokpari, a lingbi e sambela na iri ti Jésus ndali ti so lo kui teti asiokpari ti e (Jean 14:6). Jéhovah aye pëpe si e kiri gi na ndo ti asambela so e manda ni na li wala ati so a sû ni na lê ti mbeti. Lo ye si atënë ti sambela ni alondo na bê ti e.
Jéhovah alingbi même ti mä asambela so e tene na yâ ti bê ti e (1 Samuel 1:12, 13). Lo hunda na e ti sambela lo na ngoi kue, na tapande na ndapre nga na lakui, na angoi ti tengo kobe nga na angoi so e yeke na yâ ti akpale.
3. Ngbanga ti nyen aChrétien ayeke bungbi oko ti voro Nzapa?
Ti ga nduru na Nzapa ayeke kete ye pëpe teti so e yeke na popo ti azo so amä na bê na Nzapa pëpe nga ala bâ zendo so lo mû ti ga na siriri na ndo ti sese tongana tënë ti ngia (2 Timothée 3:1, 4; 2 Pierre 3:3, 13). Ni la, e yeke na bezoin ti bungbi oko na amba ti e aChrétien si e wara ngangu.
E lingbi ti ga nduru na Nzapa tongana e sara kamarade na azo so andoye lo. Abungbi ti aTémoin ti Jéhovah ayeke mû lege na zo ti duti na mabe so akpengba tongana ti amba ti lo.
4. Mo lingbi ti sara nyen ti ga nduru na Nzapa?
Gbungo li na ndo ti aye so mo manda na yâ ti Bible ayeke mû lege na mo ti ga nduru na Jéhovah. Gbu li na ndo ti aye so lo sara, awango ti lo nga na azendo ti lo. Tongana mo gbu li ti mo na ndo ti ndoye ti Nzapa nga na ndara ti lo na mo sambela, a yeke pusu mo ti kiri ti bâ ni na nene ni mingi.
Mo lingbi ti ga nduru na Nzapa gi tongana mo zia bê ti mo kue na lo, so ti tene, tongana mo mä na bê na lo. Me mabe ayeke tongana mbeni keke so a lingbi mo zia ngu dä lakue si a maï. A lingbi mo gbu li lakue na ndo ti aye so mo manda tongaso si mabe ti mo akono.
5. Tongana mo ga nduru na Nzapa, ye ti nzoni wa mo yeke wara?
Jéhovah ayeke bâ lege ti azo so aye lo. Lo yeke bata ala yongoro na aye kue so alingbi ti buba mabe ti ala nga ti sara si ala girisa beku ti ala ti fini ti lakue lakue (Psaume 91:1, 2, 7-10). Lo gboto mê ti e na ndo ti aye so alingbi ti buba seni ti e nga na ngia ti e. Jéhovah ayeke fa na e lege ti dutingo na fini so ayeke nzoni ahon atanga ni kue.
TI HINGA AMBENI TËNË
Ndani nyen ti manda Bible?
Bible ayeke mû maboko laso na azo kutu na kutu na yâ ti dunia kue ti wara akiringo tënë na angangu tënë so ala yeke hunda na yâ ti gigi ti ala. Mo nga kue mo ye ti duti na popo ti ala?


text:
Yenga ti 30 mai–
5 juin
PSAUME 26-33
Bia 23 na sambela
Atënë ti tongo nda ni (ahon pn. 3 pëpe)
ANZONI YE SO AYEKE NA YÂ TI BIBLE
“Bâ ndo na mbage ti Jéhovah ti sara ye na mbeto ape”: (pn. 10)
Ps 27:1-3—Bâ tongana nyen la Jéhovah ayeke lumière so amû na e ngangu (w12 15/7 22-23 par. 3-6)
Ps 27:4—Ti bâ tâ vorongo na nene ni ayeke kpengba e (w12 15/7 24 par. 7)
Ps 27:10—Jéhovah ayeke nduru ti mû maboko na awakua ti lo na ngoi so ambeni zo akpe ala (w12 15/7 24 par. 9-10)
-
Gi anzoni ye so ayeke na yâ ti Bible: (pn. 8)
Ps 26:6—Na tapande ti David, tongana nyen la na lege ti fä e lingbi ti ngoro gbalaka ti Jéhovah? (w06 15/5 19 par. 14)
Ps 32:8—Mbeni ye ti nzoni wa la e yeke wara tongana Jéhovah awa e? (w09 1/7 5 par. 3)
Nyen la dikongo Bible ti yenga so afa na mbi na ndo ti Jéhovah?
Aye wa la ayeke na yâ ti dikongo Bible ti yenga so, so mbi lingbi ti sara kua na ni na fango tënë?
-
Dikongo Bible: (ahon pn. 4 pëpe) Ps 32:1–33:8
MAÏ AKODE TI FANGO TËNË TI MO
Kozo tingbingo tere: (ahon pn. 2 pëpe) kt. Diko versê ni na ndo ti téléphone wala tablette ti mo.
Vizite: (ahon pn. 4 pëpe) Sara mbeni démonstration so a fa tongana nyen la mo hunda ti sara étude na mbeni zo so mo yeke zia ka na lo apériodique na ziango na lo vidéo Nyen la ayeke passé na ngoi ti sarango étude ti Bible nyen? so ayeke na ndo ti JW Library.
Étude: (ahon pn. 6 pëpe) jl ye ti manda 9. Na nduru tënë, fa na zo so mo yeke manda Bible na lo tongana nyen la lo lingbi ti sara kua na JW Library ti leke na abungbi.
GIGI TI E TI CHRÉTIEN
Bia 130
Bezoin ti congrégation: (pn. 15) Sara lisoro na ndo ti ye ti manda so ayeke na yâ ti Annuaire des Témoins de Jéhovah (yb16 112-113; 135-136).
Mandango Bible ti Congrégation: (pn. 30) ia chap. 16 par. 16-29, encadré ti l. 142, dango bê ti l. 144
Kiri kete na ndo ti ye so ala manda nga fa ye so ala yeke bâ na yenga ti peko (pn. 3)
Bia 16 na sambela


text:
Toli ti atalent afa na e nyen?
“Na mbeni ngbâa ni oko, lo mû na lo talent oku. Na mbeni, lo mû na lo talent use. Na mbeni nde, lo mû na lo talent oko.”
1, 2. Ngbanga ti nyen la Jésus atene lani toli ti atalent?
NA YÂ ti toli ti atalent, Jésus afa polele kua so lo mû na adisciple ti lo so a soro ala ti gue na yayu. A lingbi e hinga ye so toli so aye ti tene, ndali ti so a bâ e atâ Chrétien kue, atâa e yeke na beku ti gue na yayu wala ti wara fini na ndo ti sese.
2 Jésus atene lani toli ti atalent so na yâ ti kiringo tënë so lo kiri na ni na adisciple ti lo so ahunda lo na ndo ti “fä ti ngoi so [lo] yeke si na [lo] yeke duti dä nga ti ngoi so aye ti ngoi so ayeke gue ti hunzi”. (Mat. 24:3). Tongaso, toli so aga tâ tënë na ngoi ti e, na a yeke na yâ ti fä so afa so Jésus asi awe na lo yeke Gbia.
3. Atoli so ayeke na Matthieu chapitre 24 na 25 afa na e nyen?
3 Toli ti atalent ayeke na yâ ti atoli osio so ayeke na Matthieu 24:45 ti si na 25:46. Ambeni toli ni so ota kue ayeke na yâ ti kiringo tënë so Jésus akiri na ni na adisciple ti lo na ndo ti fä ti singo ti lo. A yeke toli ti ngbâa be-ta-zo so ayeke sara ye na ndara, ti amasia bale-oko nga na ti angasangbaga nga na angasa. Na yâ ti atoli so osio kue, Jésus agboto lê mingi na ndo ti aye so a yeke hinga na atâ disciple ti lo na alango ti nda ni so. Toli so Jésus atene na ndo ti ngbâa, na ndo ti amasia nga na ndo ti atalent abâ adisciple ti lo so a soro ala ti gue na yayu. Na yâ ti toli so andu ngbâa be-ta-zo, Jésus afa polele so, a lingbi kete groupe ti aChrétien so a soro ala ti gue na yayu, so ayeke na kua ti fa ye na awakua ti Jéhovah na alango ti nda ni so, aduti be-ta-zo nga asara ye na ndara. Na yâ ti toli ti amasia, Jésus afa so a lingbi adisciple ti lo kue so a soro ala ti gue na yayu aleke tere ti ala nga lê ti ala akpengba, ndali ti so Jésus ayeke ga na mbeni lango nga na mbeni l’heure so zo oko ahinga ni ape. Na yâ ti toli ti atalent, Jésus afa so a lingbi ala sara akua ti ala ti Chrétien ngangu. Ndangba toli ti Jésus so ayeke na ndo ti angasangbaga nga na angasa abâ azo so ayeke na beku ti wara fini na ndo ti sese. Lo fa polele so a lingbi ala duti be-ta-zo nga ala mû maboko mingi na aita ti Christ so a soro ala ti gue na yayu na so ade na ndo ti sese. * Zia e sara fadeso tënë na ndo ti toli ti atalent.
KOTA ZO NI AMÛ NA ANGBÂA TI LO GBÂ TI NGINZA
4, 5. Koli, wala kota zo, so a sara tënë ti lo na yâ ti toli ti atalent aye ti sara tënë ti zo wa? Ngere ti talent oko ayeke lani oke?
4 Diko Matthieu 25:14-30. A sara angu mingi awe a fa na yâ ti ambeti ti e so koli, wala kota zo, so a sara tënë ti lo na yâ ti toli ni aye ti sara tënë ti Jésus. Nga a tene so lo gue na tambela na kodoro wande na ngoi so lo montê na yayu na ngu 33. Na yâ ti mbeni toli ni so akpa ti so ni so, Jésus afa ndani so lo gue na tambela ni lo tene “ti tene [ni] wara lege ti komande tongana gbia”. (Luc 19:12). Na ngoi so Jésus akiri na yayu Nzapa amû na lo gi hio ngangu ti komande na yâ ti Royaume ti lo kue ape. * Lo “duti na tere ti Nzapa na mbage ti maboko ti lo ti koli, na ti londo na ngoi ni so, lo yeke ku juska na lango so a yeke zia awato ti lo tongana mbata ti gere ti lo.”—aHéb. 10:12, 13.
5 Koli so a sara tënë ti lo na yâ ti toli ni ayeke na atalent miombe, a yeke mbeni ye so ayeke ye ti kota nginza mingi na ngoi ni kâ. * Kozo ti tene lo hon na kodoro wande, lo kangbi atalent ni na angbâa ti lo, ti tene ala dë buze na ni. Legeoko tongana ti koli so, kozo ti tene Jésus ague lani na yayu lo yeke na mbeni ye so ngere ni ayeke ngangu mingi. A yeke nyen? A yeke kua so lo sara lani na ngoi so lo yeke na sese.
6, 7. Atalent ni aye ti sara tënë ti nyen?
6 Jésus abâ kua ti fango tënë nga na ti fango ye na nene ni mingi. (Diko Luc 4:43.) Ni la lo hinga so kota kua ti sarango ni ayeke dä nga so azo mingi ayeke yeda na ni. Lo tene na adisciple ti lo kozo awe, lo tene: “Ala yô lê ti ala na nduzu na ala bâ ayaka ni, akobe ni abe awe ti tene a ko ni.” (Jean 4:35-38). Lo yeke pensé lani na ndo ti gbâ ti ambeni zo so ayeke ga ande adisciple ti lo. Mbeni nzoni zo ti fango yaka ayeke zia pëpe yaka ti lo so akobe ni akpengba awe ti tene abuba. Jésus nga kue asara tongaso. Na peko ti so a zingo lo na kuâ kozo ti tene lo gue na yayu, lo mû kota kua na adisciple ti lo, lo tene: “Ala gue, ala sara si azo na popo ti amara kue aga adisciple.” (Mat. 28:18-20). Tongaso, Jésus azia na ala mbeni ye so ngere ni ayeke ngangu mingi so ayeke fango tënë.—2 aCor. 4:7.
7 Nyen la e lingbi ti tene na nda ni? Na ngoi so Jésus amû na adisciple ti lo kua ti sarango adisciple ayeke mo bâ mo tene lo mû na ala “aye ti lo”: atalent ti lo (Mat. 25:14). Na nduru tënë, atalent ni aye ti sara tënë ti kua ti fango tënë nga na ti sarango si azo aga adisciple.
8. Atâa so kota zo ti yâ ti toli ni amû na angbâa ti lo wungo ti atalent nde nde, nyen la lo ye zo oko oko asara?
8 Na yâ ti toli ti atalent, Jésus atene so na mbeni ngbâa ni oko, kota zo ni amû na lo talent oku. Na mbeni, lo mû na lo talent use. Na mbeni nde, lo mû na lo talent oko (Mat. 25:15). Atâa so wungo ti atalent so kota zo ni amû na ala ayeke nde nde, lo ye ti tene angbâa ni kue asara kua na ngangu ti ala kue ti wara ambeni talent ni na ndo ni. Legeoko nga Jésus aye ti tene adisciple ti lo so a soro ala ti gue na yayu asara kua ti fango tënë na ngangu ti ala kue (Mat. 22:37; aCol. 3:23). Na Pentecôte ti ngu 33, adisciple ti Christ akomanse ti dë buze na atalent ni. A fa nzoni mingi na yâ ti mbeti ti Kusala ngangu kua so ala sara ti fa tënë nga ti sara adisciple. *—Kus. 6:7; 12:24; 19:20.
ANGBÂA NI AYEKE SARA KUA NA ATALENT NI NA ALANGO TI NDA NI
9. (a) Nyen la kozo ngbâa nga na use ngbâa ti yâ ti toli ni asara na atalent so a mû na ala? (b) Ye so afa na e nyen? (c) Nyen la “ambeni ngasangbaga” ayeke sara?
9 Na yâ ti ngoi ti nda ni so, mbilimbili ti londo na ngu 1919 ti ga na ni, angbâa ti Christ, so ayeke be-ta-zo so a soro ala ti gue na yayu na so angbâ na ndo ti sese, ayeke dë buze na atalent so Kota zo ti ala amû na ala. Legeoko tongana ti kozo ngbâa ni nga na use ngbâa ni, aita so a soro ala ti gue na yayu ayeke sara kua so a mû na ala na ngangu ti ala kue. E yeke na bezoin pëpe ti gi ti hinga zo wa la awara talent oku wala zo wa la awara talent use. Na yâ ti toli ni, kozo ngbâa ni awara atalent oku na ndo ti atalent so a mû na lo nga use ngbâa ni awara atalent use na ndo ti atalent so a mû na lo. Tongaso, ala use kue asara kua ngangu. Ka nyen la aChrétien so ayeke na beku ti wara fini na ndo ti sese ayeke sara ti ala? Ala yeke sara mbeni kota kua. Na yâ ti toli ti Jésus na ndo ti angasangbaga nga na angasa, lo fa na e so azo so ayeke na beku ti wara fini na ndo ti sese ayeke na pasa ti mû maboko lakue na aita ti Christ so a soro ala ti gue na yayu na yâ ti kua ti fango tënë nga na ti fango ye. Na alango ti nda ni so ayeke ngangu mingi, agroupe so use kue abungbi oko ti sara kua na bê ti ala kue tongana “kundu oko” ti sara adisciple.—Jean 10:16.
10. Nyen la afa so e yeke na alango ti nda ni?
10 Jésus aye ti tene adisciple ti lo kue asara kua ngangu ti sara adisciple mingi. A yeke ye so adisciple ti lo asara na ngoi ti akozo Chrétien. Ka ti ngoi ti nda ni so toli ti atalent aga tâ tënë dä a yeke tongana nyen? Awakua ti Jésus so ayeke be-ta-zo nga so ayeke sara kua ngangu afa tënë mingi nga asara si gbâ ti azo aga adisciple. Ade ala fa tënë mingi tongaso kozo ape. Ndali ti so ala yeke sara kua ngangu, ngu oko oko azo saki na saki ayeke wara batême. Na afini zo so nga kue ayeke sara kua ti fango tënë nga na ti fango ye. Guengo na li ni ti kua ti fango tënë ayeke mbeni kota ye so afa so Jésus ayeke komande na yâ ti Royaume ti lo. Kite ayeke pëpe so tere ti Jésus anzere ndali ti kua so angbâa ti lo asara so!
LAWA LA KOTA ZO NI AYEKE GA?
11. E hinga tongana nyen so Jésus ayeke ga ti leke tënë ti nginza na angbâa ti lo na ngoi ti kota ye ti vundu?
11 Jésus ayeke ga ande ti leke tënë ti nginza na angbâa ti lo na ngoi so kota ye ti vundu ayeke ga nduru ti hunzi. E hinga ni tongana nyen? Na yâ ti prophétie ti Jésus so ayeke na Matthieu chapitre 24 na 25, lo kiri na ndo ti tënë ti gango ti lo fani mingi. Tongana lo yeke sara tënë ti fango ngbanga na ngoi ti kota ye ti vundu, lo tene so azo “[a]yeke bâ ande Molenge ti zo so ayeke ga na ndo ti ambinda ti yayu”. Lo wa adisciple ti lo so ayeke na alango ti nda ni ti lango pëpe, lo tene: “Ala hinga pëpe lango so Seigneur ti ala ayeke ga na ni” nga “a yeke na mbeni ngbonga so ala bi bê ti ala na ni pëpe si Molenge ti zo ayeke ga.” (Mat. 24:30, 42, 44) Tongaso, tongana Jésus atene so “wa ti angbâa so aga ti leke tënë ti nginza na ala”, lo ye ti sara lani tënë ti ngoi so lo yeke ga ande ti fâ ngbanga ti azo nga ti futi dunia ti Satan. *—Mat. 25:19.
12, 13. (a) Kota zo ni atene nyen na kozo ngbâa ni nga na use ngbâa ni? Lo tene tongaso ndali ti nyen? (b) Lawa la a yeke kpo nzoroko biani biani na lê ti aChrétien so a soro ala ti gue na yayu? (Bâ encadré “ A bâ so ala lingbi na ngoi so ala kui.”) (c) Futa wa la ala so amû maboko na aChrétien so a soro ala ti gue na yayu ayeke wara ande?
12 Tongana ti so a fa na yâ ti toli ni, na ngoi so kota zo ni aga, lo bâ so kozo ngbâa so lo mû na lo talent oku awara ambeni oku na ndo ni. Nga use ngbâa ni so lo mû na lo talent use awara ambeni talent use na ndo ni. Na kota zo ni atene na ala use kue oko tënë, lo tene: “So nzoni! Mo so mo yeke nzoni ngbâa nga mo yeke be-ta-zo! Mo yeke be-ta-zo na ndo ti aye so ayeke mingi pëpe. Fade mbi zia mo na ndo ti aye mingi.” (Mat. 25:21, 23). Nyen la e yeke ku ti bâ na ngoi so Jésus so ayeke na gloire ayeke ga ande ti fâ ngbanga?
13 Kozo ti tene kota ye ti vundu ato nda ni, Nzapa ayeke kpo nzoroko biani biani na lê ti aChrétien so a soro ala ti gue na yayu so asara kua ngangu. Ala yeke tongana kozo ngbâa nga na use ngbâa so a sara tënë ti ala na yâ ti toli ti atalent (Apoc. 7:1-3). Kozo na Harmaguédon, Jésus ayeke mû na ala futa ti ala so ayeke ti wara fini na yayu. Ala so amû maboko na aita ti Christ ti fa tënë na so ayeke na beku ti wara fini na ndo ti sese, a yeke bâ ala tongana angasangbaga. Na ala yeke wara futa ti ala so ayeke fini ti lakue lakue na ndo ti sese na gbe ti Royaume ti Nzapa.—Mat. 25:34.
SIONI NGBÂA NGA ZO TI GOIGOI
14, 15. Jésus aye lani ti tene so aChrétien so a soro ala ti gue na yayu ayeke ga sioni nga ala yeke ga azo ti goigoi? Mo tene tongaso ngbanga ti nyen?
14 Na yâ ti toli ni, ota ngbâa ni adë buze na talent ti lo pëpe nga lo zia ni na azo ti batango nginza pëpe me lo lu ni. Ngbâa so afa so lo yeke na sioni bibe, ndali ti so lo ke na mbana ti sara kua so kota zo ti lo amû na lo. A yeke na lege ni so kota zo ni atene na lo atene lo yeke “sioni ngbâa nga zo ti goigoi!” Kota zo ni azi talent ni na maboko ti lo amû na lo so lo yeke na ni bale-oko so. Na pekoni, a bi lo “na gigi na yâ ti bingo.” “Kâ la si fade lo yeke toto na lo yeke te pembe ti lo.”—Mat. 25:24-30; Luc 19:22, 23.
15 So Jésus atene mbeni oko ti angbâa ni ahonde talent ti lo, lo ye ti fa so tongana amû adisciple ti lo so a soro ala ti gue na yayu ota, oko na popo ti ala ayeke duti sioni nga zo ti goigoi? Ên-ën. Zia e bâ atënë so Jésus atene na yâ ti ambeni toli ti lo use. Na yâ ti toli ti Jésus na ndo ti ngbâa be-ta-zo so ayeke sara ye na ndara, lo sara tënë ti mbeni sioni ngbâa so ayeke pika amba ti lo ngbâa. Lo ye lani pëpe ti tene so mbeni groupe ti sioni ngbâa ayeke bâ gigi. Me lo yeke mû wango lani na angbâa so ayeke be-ta-zo ti sara ye pëpe tongana sioni ngbâa so. Legeoko nga, na yâ ti toli ti amasia bale-oko, Jésus aye lani ti tene pëpe so mingi ti adisciple ti lo so a soro ala ti gue na yayu ayeke duti ande tongana amasia oku ti buba. Me lo yeke mû lani wango na aita ti lo so ayeke gue na yayu na ndo ti ye so alingbi ti si na ala tongana lê ti ala akpengba ape nga ala leke tere ti ala ape. * Na lege ti atënë ti atoli so, e lingbi ti tene so na yâ ti toli ti atalent, Jésus aye lani ti tene pëpe so mingi ti aita ti lo so a soro ala ti gue na yayu ayeke ga sioni wala ayeke duti azo ti goigoi a alango ti nda ni so. Me lo yeke mû lani wango na adisciple ti lo so a soro ala ti gue na yayu so a lingbi ala ngbâ ti sara kua ngangu ti “dë buze” na talent ti ala, nga ala ke ti sara ye tongana ti sioni ngbâa so.—Mat. 25:16
16. (a) Aye use wa la toli ti atalent afa na e? (b) Tongana nyen la article so amû maboko na e ti mä yâ ti toli ti atalent? (Bâ encadré “ Mä yâ ti atënë ti toli ti atalent.”)
16 Aye use wa la toli ti atalent afa na e? Kozo ye ni, Kota zo, wala Christ, amû na angbâa ti lo so a soro ala ti gue na yayu mbeni ye so na lê ti lo ngere ni ayeke ngangu mingi: kua ti fango tënë nga na ti sarango adisciple. Use ye ni, Christ aye ti tene e kue e sara kua ti fango tënë na ngangu ti e kue. Tongana e sara tongaso, kite ayeke pëpe so Jésus ayeke futa e ndali ti so e sara ye na mabe, lê ti e akpengba nga e ngbâ be-ta-zo.—Mat. 25:21, 23, 34.
^ par. 3 A sara tënë ti ngbâa be-ta-zo so ayeke sara ye na ndara na yâ ti Tour ti Ba Ndo ti lango 15 ti juillet, ngu 2013, lembeti 21-22, paragraphe 8-10. Na yâ ti article so ahon a fa azo wa la ayeke amasia ni. A fa nda ti toli ti angasangbaga na angasa na yâ ti Tour ti Ba Ndo ti lango 15 ti octobre, ngu 1995, lembeti 23-28 na Français, nga na yâ ti article so aga na peko ti article so na yâ ti Tour ti Ba Ndo so.
^ par. 5 Na ngoi ti Jésus, ngere ti talent oko ayeke denier 6000. Denier oko ayeke nginza ti kua so zo ayeke wara lango oko, tongaso a lingbi zo asara kua ngu 20 si lo lingbi ti wara talent oko.
^ par. 8 Na peko ti so abazengele akui, Satan asara si tënë ti a-apostat amû ndo lani na yâ ti congrégation teti angu mingi. Na yâ ti angoi ni so, a sara ye mingi ape na yâ ti kua ti fango tënë. Me na ngoi ti “kongo lê ti kobe”, wala na alango ti nda ni, a kiri a komanse ti fa tënë mingi (Mat. 13:24-30, 36-43). Bâ Tour ti Ba Ndo ti lango 15 ti juillet, ngu 2013, lembeti 9-12.
^ par. 11 Bâ Tour ti Ba Ndo ti lango 15 ti juillet, ngu 2013, lembeti 7-8, paragraphe 14-18.
^ par. 15 Bâ paragraphe 13 ti article “Mo yeke ngbâ ande lakue ti ‘lango pëpe’?” na yâ ti Tour ti Ba Ndo so.


text:
1Gango so ala ga oko na Christ asara si ala kpengba. Ndoye ti lo asara si be ti ala awara ngangu, ala yeke na beoko na Yingo, ala ye tere si ala yeke sara nzoni be na azo. 2Tongaso, mbi hunda na ala titene ala sara si be ti mbi aduti na ngia ahon ndoni na lege ti dutingo ti ala: ala ma tere, ala ye tere, ala duti na beoko si tënë ti be ti ala ague gi oko. 3Ala sara ye na gbugburungo tere ti gi na kota ndo pepe, ala sara nga ye na lege ti kuru baba pepe. Me ala baa tere ti ala tongana akete zo, ala baa amba ti ala tongana azo so ayeke kota ahon ala. 4Ayeke nzoni zo oko oko asara ye ndali ti nzoni ti lo wani pepe, me lo sara ye ndali ti nzoni ti amba ti lo. 5Ayeke nzoni sarango ye na popo ti ala alingbi na ti azo so aga oko na Jésus Christ. 6Lo so lo yeke lakue lakue legeoko na Nzapa, na le ti lo, dutingo legeoko na Nzapa ayeke mbeni ye ti gbu na ngangu pepe. 7Me lo zia aye so kue lo yeke na ni, lo sara tere ti lo tongana zo ti kua, lo ga legeoko na azo kue; na bango lo, dutingo ti lo alingbi na ti zo. 8Lo sara tere ti lo kete, lo ga zo ti mango yanga ti Nzapa ngbii asi na kuâ, kuâ ti ndö ti keke ti kroa. 9Ndani laa, Nzapa amu lo na nduzu, azia lo na kota ndo, amu na lo iri so ayeke kota ahon a-iri kue. 10Tongaso, ala so ayeke na yayu, ala so ayeke na sese, ala so ayeke na gbe ti sese akuku na likunu ti ala ti gonda iri ti Jésus 11si ala kue atene na yanga ti ala, atene: Jésus Christ ayeke Kota Gbia si ala gonda Nzapa Babâ. 12Tongaso, a-ita ti mbi so mbi ye ala mingi, ala so ayeke ma yanga ti Nzapa lakue so, ayeke nzoni ala ma yanga ti lo gi ndali ti le ti mbi pepe. Me so mbi yeke na tere ti ala pepe, fadeso ayeke kota ye mingi titene ala ngba ti ma yanga ti lo. Ala sara kua na mbeto, na dongo tere si ala soo kuâ. 13Biani, Nzapa laa ayeke zia nzara ti sarango ye na be ti ala si lo yeke mu na ala lege ti sarango ni alingbi na ye so lo leke na be ti lo. 14Aye so kue ala yeke sara, ala sara ni na dikongo tënë na gbe ti go ti ala pepe wala na papa pepe. 15Tongaso, fade ala yeke duti azo so tënë ayeke na li ti ala pepe, azo so ayeke nzoni kue, amolenge ti Nzapa so ayeke sioni pepe na popo ti azo ti fadeso so ayeke sioni si ayeke sara kirikiri. Na popo ti azo ni, ala yeke duti tongana wâ so ayeke za na dunia so. 16Ala laa ayeke fa tënë so ayeke mu fini na zo. Tongaso, na lango ti kiringo ti Christ, fade tere ti mbi ayeke nzere ndali ti ala, ngbanga ti so akua ti mbi na pasi ti mbi, peko ni ayeke senge pepe! 17Mabe ti ala asara si ala yeke mu sandaga na Nzapa. Mbi hinga pepe, tongana a fâ mbi si mene ti mbi atuku, fade ayeke ga tongana sandaga na ndö ti so ala yeke mu. Tongana ye ni ayeke tongaso, be ti mbi ayeke nzere si mbi na ala kue, e yeke na ngia. 18Ala nga, be ti ala anzere si ala duti na ngia legeoko na mbi! 19Mbi zia be ti mbi na ndö ti Kota Gbia Jésus titene lo mu na mbi lege ti tokua Timothée na ala na ya ti alango so ayeke ga. Tongaso, na lege ti asango ti ala so mbi yeke ma na yanga ti lo, be ti mbi awara ngangu. 20Gi lo oko laa tënë ti be ti lo ayeke tongana ti ti mbi si tënë ti ala agbu be ti lo mingi. 21Atanga ti azo ni kue ayeke gi gi nzoni ti ala wani; ala yeke gi nzoni ti Jésus Christ pepe. 22Ala wani ahinga anzoni ye so Timothée asara awe: lo sara kua ndali ti Nzoni Tënë na tere ti mbi, tongana ti so molenge ayeke sara kua na tere ti babâ ti lo. 23Tongana mbi baa nda ti tënë ti mbi nzoni awe, lo laa mbi ye ti tokua lo na ala. 24Na lege ti gango so e ga oko na Kota Gbia, mbi hinga biani na be ti mbi so fade mbi nga, mbi yeke si na ala kâ na ya ti alango so ayeke ga. 25Me mbi baa so, ayeke nzoni titene mbi kiri mbi tokua na ala ita ti e Epafrodite, lo so lo yeke mba ti mbi zo ti kua; e na lo, e yeke tiri bira ndali ti Nzapa. Ala laa atokua lo titene lo mu maboko na mbi, ngbanga ti so aye atia mbi lani. 26Lo yeke na nzara mingi ti kiri ti baa ala kue, me be ti lo aduti nzoni pepe, ngbanga ti so ala ma tënë ti kobela ti lo. 27Taa-tënë, tere ti lo aso lani ngangu, angba kete ka lo kui; me Nzapa abaa mawa ti lo. Nzapa abaa gi mawa ti lo oko pepe, me lo baa nga mawa ti mbi si mbi kiri mbi wara vundu pepe, na peko ti tere, na peko ti tere. 28Ndani laa, mbi tokua lo hio na ala si na bango lo, ala kiri awara ngia, tongaso si be ti mbi ade kete. 29Na lege ti gango so ala ga oko na Kota Gbia, ayeke nzoni ala yamba lo na ngia mingi. Ala ne amara ti azo tongaso, 30ngbanga ti so angba kete lo kui ndali ti kua ti Christ. Lo ka tere ti lo titene lo ga lo sara na mbi ye so ala wani alingbi fade ti sara ndali ti mbi.
Copyright
Learn More


text:
“Ala zia li ti ala angbâ gi na ndo ti aye so ayeke na yayu”
“Ala zia li ti ala angbâ gi na ndo ti aye so ayeke na yayu, me na ndo ti aye so ayeke na sese pëpe.”
1, 2. (a) Nyen la afa so na ngoi ti akozo Chrétien aita ti congrégation ti Colosses ayeke lani na yâ ti kpale? (b) Wango wa la Paul amû lani na aita ti Colosses so amû maboko na ala ti ngbâ ti gbu ngangu?
NA NGOI ti akozo Chrétien, aita ti congrégation ti Colosses ayeke lani na yâ ti kpale. Ambeni ita na yâ ti congrégation aga na kangbi na lege so ala ye ti tene aita kue asara ye alingbi na Ndia so Nzapa amû na Moïse. Ambeni ayeda na afango ye ti apaïen so atene a lingbi zo aduti na ye oko ape wala lo gi ti wara anzoni ye ape. Ti kanga lege na afango ye ti wataka so, bazengele Paul awa aita ti Colosses ti sara hange na afango ye so. Lo tene: “Ala sara hange si mbeni zo agbu ala na kûkû pëpe na lege ti senda-ndara na senge tënë ti handa so alondo na ngobo ti azo, so ague oko na aye ti dunia so, so ayeke tongana aye ti molenge, me a gue oko na Christ pëpe.”
2 Tongana aChrétien so a soro ala ti gue na yayu so azia lani li ti ala gi na ndo ti “aye ti dunia so, so ayeke tongana aye ti molenge” ala yeke fa so ala ke ye so Jéhovah aleke ti mû lege na ala ti wara salut (aCol. 2:20-23). Ti mû maboko na ala ti bata kpengba songo ti ala na Nzapa, Paul awa ala, lo tene: “Ala zia li ti ala angbâ gi na ndo ti aye so ayeke na yayu, me na ndo ti aye so ayeke na sese pëpe.” (aCol. 3:2). A lingbi lani aita ti Christ so agirisa ape tënë ti beku ti ala so ayeke ti wara mbeni fini so alingbi ti hinga kuâ ape so “a bata ni na ala na yayu.”
3. (a) Beku wa la aChrétien so a soro ala ti gue na yayu azia li ti ala na ndo ni? (b) Ahundango ndo wa la e yeke kiri tënë na ni na yâ ti article so?
3 Laso, aChrétien so a soro ala ti gue na yayu nga kue azia li ti ala gi na ndo ti Royaume ti Nzapa so ayeke na yayu nga na ndo ti beku so ala yeke na ni ti ga “ahéritier legeoko na Christ”. (aRom. 8:14-17). Ka ti azo so ayeke na beku ti wara fini ti lakue lakue na ndo ti sese? Atënë ti Paul abâ ala tongana nyen? Na lege wa la “ambeni ngasangbaga” alingbi ti zia li ti ala gi na ndo ti “aye so ayeke na yayu”? (Jean 10:16). Tongana nyen la e kue e lingbi ti wara ye ti nzoni na lege ti tapande ti Abraham na Moïse, so atâa so ala wara akpale me ala zia li ti ala angbâ gi na ndo ti aye so ayeke na yayu?
TI ZIA LI TI E ANGBÂ GI NA NDO TI AYE SO AYEKE NA YAYU AYE TI TENE NYEN?
4. Tongana nyen la ambeni ngasangbaga alingbi ti zia li ti ala angbâ gi na ndo ti aye so ayeke na yayu?
4 Atâa so ambeni ngasangbaga ayeke na beku ti gue na yayu ape, ala nga kue alingbi ti zia li ti ala na ndo ti aye so ayeke na yayu. Ala lingbi ti sara ni tongana nyen? Ala lingbi ti sara ni na ziango Jéhovah Nzapa nga na aye ti Royaume na kozo ndo na yâ ti fini ti ala (Luc 10:25-27). Tapande ti Jésus alingbi ti mû maboko na e ti sara ni (1 Pi. 2:21). Legeoko tongana ti aita ti e ti ngoi ti akozo Chrétien, na yâ ti sioni dunia ti Satan so, e yeke na popo ti azo so ayeke fa aye ti wataka, so ayeke fa atënë ti senda-ndara ti dunia so, nga so ayeke na bibe ti wara gbâ ti aye ti sese so. (Diko 2 aCorinthien 10:5.) A lingbi e so e mû tapande ti Jésus e sara hange si mara ti aye so abuba songo ti e na Jéhovah ape.
5. Atënë wa la e lingbi ti hunda tere ti e na ni na ndo ti tënë ti gingo nginza nga na aye ti sese?
5 E kue e yeke na bango ndo so azo ti dunia so ayeke na ni na ndo ti nginza nga na tombango peko ti aye ti sese? Fani mingi, apensé ti e nga na asarango ye ti e la ayeke fa na gigi aye so e ye ni mingi. Jésus atene: “Ndo so mosoro ti mo ayeke dä, bê ti mo ayeke nga dä.” (Mat. 6:21). Ti hinga ndo so bê ti e ayeke gue na e dä, a yeke nzoni ngoi na ngoi e hunda tere ti e na ambeni hundango ndo: ‘Ngoi oke la mbi yeke mû ti pensé na ndo ti nginza? Mbi yeke mû ngoi mingi ti pensé na ndo ti warango nzoni kua ti nginza wala gingo ti duti na fini so ayeke nzoni mingi? Wala mbi yeke sara ngangu ti zia lê ti mbi gi na ndo ti aye ti yingo?’ (Mat. 6:22). Jésus afa so azo so ‘abungbi amosoro ndali ti ala wani na ndo ti sese so’ ayeke buba songo ti ala na Jéhovah.
6. Tongana nyen la e lingbi ti hon ndo ti anzara ti e ti mitele?
6 Siokpari so ayeke na tere ti e ayeke pusu e ti sara gi aye so anzere na e. (Diko aRomain 7:21-25.) Tongana yingo vulu ti Nzapa amû maboko na e ape, e lingbi ti sara “akusala so ayeke ti bingo”. A ndu aye tongana “pumba ti kirikiri nga na nyongo sämba ahon ndo ni . . . sarango lango-sioni nga na sarango sioni ye na kamene pëpe”. (aRom. 13:12, 13). E yeke tiri lakue na anzara ti e ti mitele. E lingbi ti hon ndo ni gi tongana e ngbâ ti zia li ti e gi na ndo ti aye so ayeke na yayu. Ti sara ni a lingbi e sara ngangu. A yeke ndali ni la bazengele Paul atene: “Me mbi pika tere ti mbi na mbi sara lo tongana ngbâa.” (1 aCor. 9:27). Tongana e ye ti ngbâ na yâ ti kpengo loro ti e ti wara fini, a lingbi e sara gi aye so anzere na e wani ape. Zia e bâ aye so akoli use so, so asara ye so bê ti Nzapa aye, asara “ti nzere na lê ti Nzapa”.
ABRAHAM ‘AMÄ NA BÊ NA JÉHOVAH’
7, 8. (a) Akpale wa la Abraham na Sara atingbi lani na ni? (b) Abraham azia lê ti lo lani na ndo ti nyen?
7 Na ngoi so Jéhovah ahunda na Abraham ti tene lo na azo ti sewa ti lo ague na sese ti Canaan, lo yeda ti gue. Teti so Abraham ayeke na mabe nga lo mä yanga, Jéhovah ate mbele na lo, a tene: “Fade Mbi sara si mo ga kota mara, Mbi iri tënë nzoni na ndo mo.” (Gen. 12:2). Me, angu mingi na pekoni, Abraham na wali ti lo Sara ayeke na molenge ape. Jéhovah agirisa zendo so lo mû na Abraham so awe? Na ndo ni, na Canaan gigi akpengba lani. Abraham na azo ti sewa ti lo azia da ti ala nga na afami ti ala na Ur, mbeni gbata so mosoro ayeke dä mingi na Mésopotamie. Ala sara akilomètre 1 600 ti si na Canaan. Kâ, ala lango na gbe ti atente, nzara asara ala nga ala tingbi na azo ti nzi (Gen. 12:5, 10; 13:18; 14:10-16). Me, atâa so kue ala sara nzara ti kiri na nzoni ndo ti ala na Ur ape.
8 Abraham “[a]mä na bê na Jéhovah” me lo zia lê ti lo pëpe na ndo ti “aye so ayeke na sese”. (Gen. 15:6). Lo zia li ti lo angbâ gi na ndo ti aye so ayeke na yayu na lege so lo zia bê ti lo na ndo ti azendo ti Nzapa. Ndali ti mabe ti Abraham, Nzapa so ayeke na nduzu na ndo ti aye kue afuta lo na ngoi so lo tene na lo, lo tene: “Yä lê ti mo na nduzu, mo diko atongoro ni, tongana mo lingbi diko ala. Lo tene na lo, Fade hale ti mo ayeke tongaso.” (Gen. 15:5). Atënë so adë bê ti Abraham biani! Lakue tongana Abraham abâ atongoro na lê ti nduzu, lo dabe ti lo lani na zendo so Jéhovah amû na lo, so lo tene lo yeke sara si hale ti lo ayeke ga ande gbani. Na ngoi so Nzapa adiko, Abraham adü mbeni héritier, gi tongana ti so lo mû zendo ni na lo.
9. Tongana nyen la tapande ti Abraham alingbi ti mû maboko na e ti ngbâ ti sara kua ti Nzapa mingi?
9 Legeoko tongana ti Abraham, e kue e yeke ku ti tene azendo ti Nzapa aga tâ tënë (2 Pi. 3:13). Tongana e zia lê ti e angbâ gi na ndo ti aye so ayeke na yayu ape, e yeke bâ so aye so Nzapa amû zendo ni ayeke si fafadeso ape na e lingbi ti kiri na peko na yâ ti kua so e yeke sara na Nzapa. Na tapande, mo dö ambeni ye mo zia lani ti mû lege na mo ti ga pionnier wala ti sara ambeni kua ti ngoi kue? Tongana a yeke tongaso e gonda mo. Kâ ti fadeso mo yeke sara nyen? Girisa ape so Abraham azia lê ti lo lani na ndo ti “gbata so tâ gere ni ayeke dä.” (aHéb. 11:10). Lo ‘mä na bê na Jéhovah, ndali ti mabe ti lo Nzapa adiko lo tongana zo ti mbilimbili.’
MOÏSE ABÂ LANI “LO SO LÊ ABÂ LO PËPE”
10. Dutingo ti Moïse ayeke lani tongana nyen na ngoi so lo yeke maseka?
10 Mbeni koli so azia si lê ti lo angbâ lani gi na ndo ti aye so ayeke na yayu, a yeke Moïse. Na ngoi so Moïse ayeke lani maseka “a fa ye na [lo] na ndo ti ndara kue ti azo ti Égypte.” A yeke fa aye so lani na asenge zo ape. A bata lani lo na yâ ti sewa ti gbia ti Égypte na ngoi so Égypte ayeke lani na ngangu ahon tanga ti akodoro kue. Kite ayeke pëpe so aye so Moïse amanda asara si lo ga “ngangu na yâ ti atënë ti lo nga na yâ ti asarango ye ti lo.” (Kus. 7:22). Moïse ayeke lani na apasa mingi ti ga kota zo na Égypte. Me Moïse azia lê ti lo na ndo ti ye so ayeke kota mingi: sarango ye so bê ti Nzapa aye.
11, 12. Fango ye wa la ayeke lani kota ye mingi na lê ti Moïse? E hinga ni tongana nyen?
11 Na ngoi so Moïse angbâ lani kete, kite ayeke pëpe so mama ti lo, Jokébed, afa na lo ye lani na ndo ti Nzapa ti aHébreu. Moïse abâ na nene ni mingi aye so lo hinga na ndo ti Jéhovah nga lo bâ ni tongana mbeni ye so ayeke kota mingi ahon amosoro kue. Ndali ti so Moïse alango na ndo ti Pharaon lo lingbi lani ti ga zo ti mosoro wala kota zo na yâ ti dunia so me lo zia lani apasa so ti sara ye so Nzapa aye. (Diko aHébreu 11:24-27.) Aye so Moïse amanda na ndo ti Jéhovah nga mabe so lo yeke na ni na lo amû maboko na lo ti zia li ti lo gi na ndo ti aye so ayeke na yayu.
12 Moïse awara lani mbeni nzoni fango ye na Égypte, me lo sara kua pëpe na aye so lo manda, ti sara si iri ti lo awu wala ti ga zo ti mosoro na Égypte. Ni la Bible atene so lo “ke ti tene a iri lo molenge ti molenge ti Pharaon ti wali, lo soro ti tene a sara pasi na lo legeoko na azo ti Nzapa ahon ti tene lo wara ngia na yâ ti siokpari teti kete ngoi”. Biani, Moïse asara kua na aye so lo hinga na ndo ti Jéhovah ti sara ye so bê ti Jéhovah aye.
13, 14. (a) Nyen la amû maboko na Moïse ti sara kua so Jéhovah amû na lo? (b) Legeoko tongana Moïse, nyen la a lingbi e sara?
13 Moïse aye lani Jéhovah nga na awakua ti lo mingi. Na ngoi so Moïse ayeke na ngu 40, lo pensé lo tene lo lingbi awe ti zi awakua ti Nzapa na gbe ti ngbâa na Égypte (Kus. 7:23-25). Me, kozoni si Jéhovah amû na lo kua so, Moïse ayeke lani na bezoin ti manda ambeni ye. Lo yeke lani na bezoin ti sara tere ti lo kete, ti kanga bê ti ku, ti sara ye na ngangu pëpe nga ti kanga nzara ti bê ti lo (aProv. 15:33). Moïse ayeke lani na bezoin ti tene a fa na lo ambeni ye so ayeke mû maboko na lo ti gbu ngangu na yâ ti atara nga na aye ti ngangu so ayeke ku lo. Angu 40 so Moïse amû ti sara kua ti berger amû maboko na lo ti duti na anzoni sarango ye so.
14 Anzoni ye so Moïse amanda na ngoi so lo yeke berger amû maboko na lo? En. Bible atene so Moïse aga zo so “ayeke na tâ be-ti-molenge ahon azo kue so ayeke na lê ti sese.” (Nom. 12:3). Lo sara tere ti lo kete na ye so amû maboko na lo ti kanga bê na mara ti azo nde nde nga na akpale ti ala (Ex. 18:26). E nga kue a lingbi e gi ti duti na asarango ye so ayeke mû maboko na e ti sö kuâ na ngoi ti “kota ye ti vundu” na ti lï na yâ ti fini dunia ti Nzapa so mbilimbili ayeke duti ande dä (Apoc. 7:14). E yeke na nzoni songo na azo kue, même na ala so e pensé so bê ti ala aninga ka ti son ape wala ala so ayeke sara ngonzo hio hio mingi? A yeke nzoni e sara ye alingbi na wango ti bazengele Pierre so lo mû na amba ti lo aChrétien, lo tene: “Ala ne mara ti azo nde nde kue, ala ndoye sewa ti e ti aita kue.”
E ZIA LI TI E ANGBÂ GI NA NDO TI AYE SO AYEKE NA YAYU
15, 16. (a) Ngbanga ti nyen la a lingbi e zia li ti e angbâ gi na ndo ti aye so ayeke na yayu? (b) Ngbanga ti nyen a lingbi aChrétien angbâ ti duti na nzoni sarango ye?
15 E yeke na yâ ti “angoi ti akpale so ayeke ngangu na zo ti kanga bê na yâ ni”. (2 Tim. 3:1). Tongaso, a lingbi e zia li ti e angbâ gi na ndo ti aye so ayeke na yayu ti mû lege na e ti ngbâ nduru na Jéhovah (1 aThes. 5:6-9). Zia e bâ aye ota so na yâ ni e lingbi ti fa so e zia li ti e angbâ gi na ndo ti anzoni ye.
16 Sarango ye ti e: Pierre ahinga so, a yeke kota ye ti tene e duti na nzoni sarango ye. Lo tene: “Ala duti na nzoni sarango ye na popo ti azo ti amara, . . . si ala mû gloire na Nzapa na peko ti so ala bâ anzoni kusala ti ala.” (1 Pi. 2:12). Atâa e yeke na yanga-da, na place ti kua, na ekole, na fango tënë wala e yeke sara ngia, e yeke sara kue ti duti na nzoni sarango ye tongaso si iri ti Jéhovah awara gonda. Teti so e yeke na siokpari na tere ti e, e kue e yeke sara afaute (aRom. 3:23). Me, tongana e ngbâ ti “tiri pendere bira ti mabe”, e lingbi ti sö benda na ndo ti awokongo ti e.
17. Tongana nyen la e lingbi ti fa so e yeke na bango ndo ti Christ Jésus? (Bâ foto so ayeke na tongo nda ti article ni.)
17 Bango ndo ti e: Ti tene e ngbâ ti duti na nzoni sarango ye, a lingbi e duti na nzoni bango ndo. Bazengele Paul atene: “Ala bata na li ti ala bango ndo so, so lani Christ Jésus nga ayeke na ni.” (aPhil. 2:5). Bango ndo wa la Jésus ayeke lani na ni? Lo sara tere ti lo kete. Ye so asara si lo sara na Jéhovah na ngangu ti lo kue. Li ti lo angbâ lakue gi na ndo ti fango nzoni tënë ti Royaume ti Nzapa (Marc 1:38; 13:10). Jésus abâ Bible tongana mbeni ye so ayeke na ngangu ahon aye kue (Jean 7:16; 8:28). Lo manda Bible nzoni tongaso si lo lingbi ti fa aversê ti yâ ni, ti gbu koko ti atënë ni nga ti fa nda ti atëne ni. Tongana e sara tere ti e kete, e fa tënë na ngangu ti e kue nga e manda Bible e wani, e yeke fa so e yeke na bango ndo ti Christ.
18. Aye wa la e lingbi ti sara ti mû maboko na kua ti Jéhovah?
18 Ngangu ti e: Jéhovah aye ti tene ‘na iri ti Jésus likuni oko oko kue akuku, likuni ti ala so ayeke na yayu, nga na ti ala so ayeke na ndo ti sese’. (aPhil. 2:9-11). Même na kota ndo so Jésus ayeke dä, lo yeke sara tere ti lo kete ti sara ye so bê ti Babâ ti lo aye. A lingbi e sara nga tongaso (1 aCor. 15:28). E yeke sara ni tongana nyen? E yeke sara ni na lege so e yeke mû ngangu ti e kue ti sara na kua so Jéhovah ahunda na e ti sara, so ayeke ti “sara si azo na popo ti amara kue aga adisciple.” (Mat. 28:19). E ye nga ti “sara ye ti nzoni na azo kue”, so ti tene na azo so ayeke nduru na e nga na aita ti e.
19. Nyen la a lingbi e ngbâ ti sara?
19 Merci mingi na Jéhovah so lo tene na e ti zia li ti e angbâ gi na ndo ti aye so ayeke na yayu so. Tongaso, a lingbi e “gbu ngangu, e kpe loro ti mandako so a zia na gbele e”. (aHéb. 12:1). Zia e kue e ngbâ ti sara kua na “âme ti [e] kue mo bâ mo tene [e] sara ni na Jéhovah”, Babâ ti e ti yayu, na lo yeke futa e ande ndali ti angangu so e sara.


text:
YE TI MANDA 11
E yeke gue ka na akota bungbi ngbanga ti nyen?
Ndali ti nyen lê ti azo so kue ayeke na ngia tongaso? A yeke ndali ti so ala yeke na mbeni oko ti akota bungbi ti e la. Tongana ti so Nzapa ahunda ândö na awakua ti lo ti bungbi fani ota na yâ ti ngu oko, a nzere ka na e mingi ti bungbi oko tongaso nga (Deutéronome 16:16). Ngu oko oko, e yeke sara ka akota bungbi ota: kota bungbi ti lango oko, fani use, nga na kota bungbi ti lango ota. Aye ti nzoni wa e yeke wara ka na akota bungbi so?
Abungbi ni ayeke kpengba songo ti e na aita ti e ti yingo. Legeoko tongana ti so lani a nzere na azo ti Israël ti gonda Jéhovah na yâ ti “bungbi ti azo”, e nga kue a nzere na e ti bungbi oko ti voro lo na angoi tongaso (Psaume 26:12; 111:1). Abungbi ni so azi lege na e ti wara tere na aTémoin ti ambeni congrégation nde wala même na ala ti ambeni kodoro nde. Na ngoi ti wungo tere, e yeke te kobe ndo oko na place ti kota bungbi ni, na ye so asara si zo abâ tere ti lo dä nzoni (Kusala 2:42). Kâ e yeke bâ na lê ti e wani ndoye so abungbi “sewa ti e ti aita” na yâ ti dunia kue.
Abungbi ni asara si e maï na lege ti yingo. Azo ti Israël awara nga lani aye ti nzoni ngbanga ti so a zi nda ti Mbeti ti Nzapa na ala nzoni si ala “hinga nda ti tënë” ni (Néhémie 8:8, 12). E nga kue afango ye so e yeke wara na ngoi ti akota bungbi ti e ni anzere na e mingi. Akapa ni oko na oko aluti na ndo ti mbeni versê so ayeke mama-tene ni. Na lege ti apendere diskur, so ambeni ayeke na ambage mingi, nga na lege ti adémonstration, e manda tongana nyen ti sara ye so Nzapa aye. E yeke mä nga ka atapande ti ambeni Chrétien so agbu ngangu na yâ ti akpale so ala wara na ngoi ti nda ni so. Atapande tongaso akpengba ka e mingi. Na akota bungbi ti lango ota, a yeke sara ka asenète, ti fa ambeni ye so asi ândö so Bible asara tënë ni, na asenète ni so afa na e aye so e lingbi ti manda dä. Na ngoi ti akota bungbi ni, a yeke batizé ka azo so aye ti fa na lê ti azo kue so ala mû tere ti ala na Nzapa awe.
Ngbanga ti nyen akota bungbi ayeke ka angoi so azo kue ayeke na ngia?
Aye ti nzoni wa mo lingbi ti wara na guengo na mbeni kota bungbi?


text:
TOUR TI BA NDO (TI MANDANGO NI) SEPTEMBRE 2016
Na yâ ti Tour ti Ba Ndo so mo yeke wara aye ti manda ti lango 24 ti octobre ti si na lango 27 ti novembre, ngu 2016.
“Zia maboko ti mo awoko pëpe”
Tongana nyen la Jéhovah ayeke kpengba awakua ti lo nga lo yeke dë bê ti ala? Tongana nyen la mo lingbi ti mû tapande ti lo?
Ngbâ ti tiri ti wara tënë nzoni ti Jéhovah
So awakua ti Jéhovah angbâ ti gi ti nzere na lê ti lo, ala yeke wara akpale mingi. Me ala lingbi ti sö benda.
Atënë so azo ahunda
“Tënë ti Nzapa” so aHébreu 4:
Gbungo koko ti nzoni tënë na gbele akota zo ti kodoro
E lingbi ti manda ye na lege ti fason so bazengele Paul asara lani kua na andia ti kodoro ti ngoi ti lo.
Fason ti yungo bongo ti mo amû gloire na Nzapa?
Amama-ndia ti Bible alingbi ti fa lege na e.
Bâ nzoni na lege ti afango lege ti Jéhovah laso
aTémoin ti Jéhovah ti kodoro ti Pologne nga na ti Fidji amû anzoni desizion.
Amaseka, ala kpengba mabe ti ala
Mo bâ so azo ayeke pusu mo ti yeda na aye ala mä na bê na ni, na tapande évolution ahon ti mä na bê na création? Tongana a yeke tongaso article so alingbi ti mû maboko na mo.
Ababâ na amama, ala mû maboko na amolenge ti ala ti kpengba mabe ti ala
Mo bâ so na ambeni ngoi mo lingbi na kua ti babâ wala ti mama ape? Ambeni ye osio alingbi mû maboko na mo ti sara ni.


text:
1Ta gügü, te enga gina, o Me o kotö ne la de, Yesu Kurisito ladü. Ah ka-ye de Ri Me. Ah ka-ye kpah Me. Wüh ngbü ta ake Me te enga gina. 3Te Me mere kpï ake tö, ah to tima la ʼburu esaka Yesu, de ah mere tima la ʼburu me-ye. Te ah bala la, Yesu ka-ye de kpara, te mere tö ake kpï, de wü e gbü ye, ʼburu me-ye. 4Fü Me atima engu füh kotö ne, de ah nü, ah küwa wü kpara, da elofo sü maguma ewü. 5Angü wü kpara füh kotö ne ngbü ʼburu gbü biti. Ri Me ka-ye ba Ra-sü te ngbü esü da eliki biti la. Gara wü kpara le Ra-sü la nda-wü de, amba ah ngbü esü ka-ye fï bü asü. Wüh tï atïrï engu nda-wü de. 6Te Yesu koro füh kotö ne, fü Me ayia atima gara kpara ka-ye de ïrï ye Yüwane Mürü Babatïza, kpa engagira nü fefe, o Yesu kpo de tima la de. 7Me tima Yüwane, de ah mala nga Ra-sü la fü wü kpara. Fü Yüwane angbü erï dofo, gü ba, "Ah le de wü kpara ʼburu fü maguma wü, wüh le ngü ka Ra-sü la." 8Gara wü kpara fï ta nda-wü, gü ba, Yüwane me-ye de Ra-sü la. Amba ah bala de. Yüwane ka-ye de kpara te emala nga Ra-sü la fü wü kpara. 9Ra-sü la, ah ka-ye Yesu, te ena alofo maguma wü kpara füh kotö ʼburu. 10Yesu o wü kpara füh kotö ne ʼburu me-ye. Amba, te engu koro füh kotö ne, wü kpara le ngü kaka nda-wü de. 11Wüh bï engu gbü nguwa wü Yïsarayele. Amba wü Yïsarayele la le ngü kaka nda-wü kpah de. 12Amba teka mene wü kpara ʼburu, te ewü to maguma wü eyi fü Yesu ne, Yesu fü ewü eyi ba wü di Me. 13Mü tï afü te-mü ba ye Me de tete-mü nda-mü de. Ah ba e te wüh ngbü eyaka kpara füh kotö ne nda de. Me ena afü mü me-ye, fü ah ao mü ba ye ye. 14Fü Ri Me la adu afü te-ye, aza küte baka nih, wü kpara füh kotö ne. Fü ah angbü esüka nih. Ah ka-ye de kpara te gü tamu züka maguma ka Me fü nih, da emala zu ngü ka Me fü wü kpara. De-a, wü mürü tima kaka, a wu engu cu de jia a. A wu kpah mere wazi kaka, gü ba, engu zu de biri Ye Me biringbö. 15Yüwane Mürü Babatïza, wu engu kpah kpo. Fü ah angbü emala ngü kaka fü wü kpara, gü ba, "Yesu ka-ye de kpara, ta te ni mala nganga na fü wü, gü ba 'Kpara te ena akoro sidi nga ni ne, wawazi na fa nda-ni ka, angü engu ta kü ladü o wüh bï ni la de.' " Dela ngü ta te Yüwane mala teka Yesu. 16Yesu Kurisito ka-ye de kpara te gü tamu züka maguma ka Me fü nih. Teka ngü kaka-na, nih küwa eyi. Nih ena amaka kpah mere bi wü züka ngü, teka ngü kaka. 17Me to ta Rïrï ka-ye fü wü Yïsarayele esaka Müse. Amba züka ngü te Yesu to fü nih ne, ah fa nda Müse ka. Angü Yesu ngbü emala zu ngü ka Me fü nih fanü fanü, gü ba, "Me le nih fa sü." 18Kpara biringbö te wu Me de jia ye nda ma. ʼDuwa Yesu Kurisito kpikpi ye, angü engu de Ye Me, te ngbü ka-ye ake Me. Ah wu Me me-ye, fü ah akoro amala ngü ka Me fü nih fanü fanü. 19Yüwane Mürü Babatïza ngbü ta erï dofo fü wü kpara. Fü gara wü kpara angbü efï nda-wü, gü ba, engu de kpara, te Me tima teka aküwa ani ne. Fü wü angbe cögbörö kpara ka wü Yïsarayele, te ewü ngbü agbü Yerüsalema ne, ayia aje ngü la. Fü ewü atima wü kpara kpaka Yüwane. Wüh tima wü mürü gele, kpah de wü kpara te ewü ele ta-ngü te ewü, gbü nguwa wü Levi ne. Fü wü kpara la akoro kpaka Yüwane, ayi-tata, gü ba, "Ye de neh da? Ye de Kurisito, te Me gü ba, ni ena atima teka aküwa ani ne?" 20Amba Yüwane cere nga ye nda de. Fü ah amala nga ye fü ewü mbölö, gü ba, "Aʼa. Ni de Kurisito nda-ni de." 21Fü ewü adu kpah ayi-tata, gü ba, "Ye de neh da? Ye de mürü dofo Ïlïya?" Yüwane gü ba, "Bala de. Ni de Ïlïya nda-ni kpah de." Wüh gü ba, "Ye de mere mürü dofo, ta te wü mürü dofo ba ngüngü na ne?" Yüwane gü ba, "Aʼa. Ni de mürü dofo la nda-ni de." 22Wüh gü ba, "Te di bala, ye ngbü erï dofo, neh baye baye? Ye di nda-ye de neh da? Ah le fü ani adu alügü zu ngü fü wü kpara, te ewü tima ani ne. Ye ena agü tüngü ye, neh fe?" 23Yüwane gü ba, "Ma de kpara ta te mürü dofo Yïsaya ba ngüngü gbü Ngari Me, gü ba, 'Me ena atima kpara, te ena angbü etü gü, da emala ngü de mere ri ye, gü ba, "Wü reke kaje fü Mere Miri," ne.' " 24Gara wü Farusi ta kpah ladü esüka wü kpara, te wüh tima ewü kpaka Yüwane ne. Fü wü Farusi la ayia ayi-ta Yüwane, gü ba, 25"Te ye gü ba, 'Ni de Kurisito de, ni de Ïlïya kpah de, ni de mere mürü dofo la kpah de,' te di bala, ye ngbü eto babatïza fü wü kpara, neh baye baye?" 26Yüwane gü ba, "Ma ngbü eto babatïza fü wü kpara ne de ngu kükürü, teka areke kaje fü Mere Miri. Angü Miri engu ne ladü esüka yi sene, amba yi wu engu nda-yi de. 27Ah ena akpo de tima ka-ye tïtïne. Ah de mere kpara fere, angü wawazi fa nda-ra ka. Ma be te ma ena angbü ba labï kaka nda-ra la de." 28Dela ngü ta te Yüwane mala teka Yesu, gbü lakï te engu ngbü eto babatïza fü wü kpara gbü gara kötï de ïrï ye Betanïya, te di kpa etangu mere ngu de ïrï ye Yürüdene ne. 29Baka te kpï seke tete, o Yüwane mürü Babatïza ngbü de wü kpara ka-ye, fü ah awu Yesu te ngbü ekoro. Fü Yüwane ayia amala ngü fü wü kpara ka-ye la, gü ba, "Yi ceka komoko la, ah baka Kambiliki ka Me, te ena akpi teka afa wü kpara gbü siti ngü ka-wü. 30Ah de kpara ta te ma mala ngüngü na fü yi, gü ba, 'Kpara te ena akoro sidi nga ra ne, ah de mere kpara, te fa ra ka, angü ah ka-ye kü ladü, o wüh bï ra la de.' 31Ma wu engu gügü nda-ra de. Ma wu engu mba tïtïne. Amba si-ngü te ma koro ato babatïza fü yi tete de ngu ne, ah teka areke kaje fefe, kpah da egü tamu ngü kaka fü yi. 32Ma wu engu, teka Nzïla Wazi Me, te koro agbü kpï baka mö, arü gbü nzönzö. 33Te ah ena adi ta bala de la, de bane ma wu engu nda-ra de. Angü Me, te tima ra, de ma to babatïza fü yi de ngu ne, mala ta ngü fere me-ye, gü ba, 'Ma ena awu Nzïla Wazi ni, te ena akoro arü gbü nzö gara kpara. Kpara engu la, ah de kpara te ni tima engu, de ah koro, ah to babatïza de Nzïla Wazi ni, Me,' ne. 34Ma wu ngü la cu de jia ra. Fü ra adu agara tatamu kpah fü yi, gü ba, 'Engu de Ye Me.' " Dela ngü ta te Yüwane mala fü wü kpara ka-ye, teka Yesu, te di baka Kambiliki ka Me. 35Gbü gara sïkpï, fü Yüwane Mürü Babatïza adu angbü kpah kpala, de wü gara kpara ka-ye ʼbasu. 36Fü Yüwane awu Yesu te ngbü ekoro. Fü ah amala ngü fü wü kpara ka-ye de ʼbasu ne, gü ba, "Yi ceka komoko la, ah baka Kambiliki ka Me!" 37Te wü kpara de ʼbasu ne je ngü la, fü ewü ayia kürrrü, afa nga Yesu. 38Fü Yesu ayia afü te-ye, aceka ewü te ewü ngbü efa nga ye ne. Fü ah amala ngü fü ewü, gü ba, "Wü ngbü egïrï, neh ene?" Fü ewü alügü ngü fefe, gü ba, "Mere kpara, ye ngbü engbü neh siye?" 39Yesu gü ba, "Yi koro la ekoro, fü yi awu." Fü ewü anü akoro awu sü, te Yesu ngbü engbü tete. Ngü la mere te-ye gbü lö-ra bala ka tamurago. Fü ewü angbü de ewü, zalü ekoro di gbü biti. 40Esüka wü kpara de ʼbasu la, gara de Anderïya, enga ni ye Sïmüna Petero. 41Fü Anderïya ayia ʼduwa, anü amaka Sïmüna, amala ngü fefe, gü ba, "A maka Kurisito, te Me tima engu teka aküwa nih ne eyi!" 42Fü Anderïya aza Sïmüna, akoro di kpaka Yesu. Fü Yesu aceka Sïmüna, amala ngü fefe, gü ba, "Mü de Sïmüna ye Yona. Ma ena afü ïrï mü la, ao Petero." (Ah ba e te ewü gü ba, kpeke kpara baka da.) Fütanga ngü la, fü wü Anderïya ake Sïmüna, bete gara kiri wü la, akpo ʼduwa da elala gbü nga Yesu. 43Fütanga ngü te wüh mere ne, fü ewü adu ara. Fü kpï aseke. Fü Yesu afï ngü, gü ba, ni ele adu agbü Galïlaya. O wüh nü la de, fü ah ayia anü amaka gara komoko de ïrï ye Fïlïpo, te di de kpara ka Betesayïda, kpah baka wü Anderïya ake Petero. Fü ah amala ngü fefe, gü ba, "Mü koro, mü lala gbü nga ra." Fü Fïlïpo ayia ale. 45Fütanga ngü la, fü Fïlïpo ayia anü amaka gara kiri ye, de ïrï ye Natanïyele, amala ngü fefe, gü ba, "Ani maka Kurisito eyi, kpara ta te wü Müse ba ta ngü kaka gbü Ngari Me, gü ba, 'Me ena atima engu teka aküwa ani ne.' Ïïrï na de Yesu, kpara ka Nazareta, ye Yüsefa." 46Natanïyele gü ba, "Ho! Dene ne töndö ngü ne? Mere züka ngü tï eyi akoro gbü Nazareta?" Fïlïpo gü ba, "Ye koro la ekoro, de ye ceka cu de jia ye." Fü ewü ayia anü akoro kpaka Yesu. 47Te Yesu wu Natanïyele te ngbü ekoro, fü ah ayia amala ngü, gü ba, "Kpara la, ah de züka enga Yïsarayele, te mani di tete ma." 48Natanïyele gü ba, "Ye wu ni neh baye baye?" Yesu gü ba, "Ni wu ye tïne, te ye ngbü esa rü de kpane, o Fïlïpo ï ye la de ne." 49Fü Natanïyele ayia agüka, agü ba, "Mere kpara, mü wu ngü ʼburu! Mü de Ye Me! Mü de Mere Miri ka wü Yïsarayele!" 50Yesu gü ba, "Ye fü te-ye, le ngü ka-ni bü kere ne, teka ngü te ni mala fü ye, gü ba, 'Ni wu ye esa rü de kpala' ne? Ye ena awu wü gara kpeke ngü, te fa engu la!" 51Fü Yesu adu amala ngü fü ewü ʼburu, gü ba, "Ngü te ma emala fü yi ne, ah de zu ngü. Te gara, ma ena agü tamu ngü ka Me agbü kpï fü yi. Fü yi awu ra, te ma di baka ʼbeʼbe te wü malayïka ka Me ngbü ekoro agbü kpï, da edu fefeh na."
Copyright
Learn More


text:
1Ala yeke amolenge so Nzapa aye ala mingi. Tongaso, ayeke nzoni ala sara ye tongana lo. 2Ala sara ye na lege ti yengo tere tongana ti so Christ aye e si lo mu tere ti lo wani na Nzapa ndali ti e tongana sandaga so fion ni afun nzoni si anzere na be ti Nzapa. 3Ala yeke azo so ayeke nde si ayeke nzoni kue. Tongaso, sarango ye ti ndumba, sarango aye ti kamene nde nde wala kota nzara ti warango ye, akpa titene a ma tënë ti aye tongaso na popo ti ala pepe. 4Asioni tënë, abuba tënë na atënë na ndö ti sarango ye ti kamene asigigi na yanga ti ala pepe. Me ala mu gi singila na Nzapa. 5Alingbi ala hinga nzoni atene, azo ti sarango ye ti ndumba, azo ti sarango ye ti kamene nga na azo so kota nzara ti warango ye ayeke na be ti ala, Kodro-gbia ti Christ na ti Nzapa ayeke ga ti ala pepe. – Andaa sarango kota nzara ti warango ye ayeke mbeni lege ti vorongo anzapa nde. – 6Ala zia mbeni zo ahanda ala na asenge senge tënë pepe. Asioni ye tongaso asara si ngonzo ti Nzapa ayeke ga na ndö ti azo so ake yanga ti lo. 7Tongaso, ala yoro tere ti ala na ya ti sarango ye ti azo tongaso pepe. 8Ando, ala yeke na ya ti vukongo ndo. Ndali ti so ala ga oko na Kota Gbia, fadeso ala yeke na ya ti lumiere. Ayeke nzoni sarango ye ti ala ayeke tongana ti azo so ayeke na ya ti lumiere. 9Lumiere ni asara si zo aduti na nzoni be, lo yeke sara ye mbirimbiri si lo yeke tene taa-tënë. 10Ala gi lege ti hinga ye so anzere na be ti Kota Gbia. 11Aye so azo ayeke sara na ya ti vukongo ndo ayeke sara nzoni na zo oko pepe. Ala azo ti Nzapa, ala yoro tere ti ala na ya ni pepe, me ala sigigi na nda ti aye ni. 12Biani, kamene ayeke gbu zo ti tene tënë ti aye so azo ni ayeke sara na hondengo ni so. 13Me tongana a sigigi na nda ti aye ni kue, fade nda ni kue ayeke sigigi polele, 14ngbanga ti so ye so a fa ni na gigi polele aga ye so ayeke na ya ti lumiere. Ndani laa, a tene: “Mo zingo, mo so mo yeke lango. Mo londo na popo ti akuâ, fade Christ aza lumiere ti lo na ndö ti mo.” 15Ala sara hange na lege ti dutingo ti ala. Ala duti tongana abuba zo pepe, me tongana azo ti ndara. 16Ala zia ngoi ti ala ahon senge senge pepe, ngbanga ti so alango so e yeke daa so ayeke sioni. 17Ndani laa, ala duti tongana abuba zo pepe, me ala gi lege ti hinga ye so Kota Gbia aye. 18Ala nyon samba ahon ndö ti ala pepe: nyongo samba ahon ndoni ayeke buba gigi ti ala; me ala zia lege na Yingo-Vuru ti si ala singo. 19Tongana ala bongbi, ala he abia ti Mbeti ti Nzapa, abia ti gondango Nzapa na abia so Yingo ayeke mu na ala. Ala he abia si ala sepela Kota Gbia na be ti ala kue. 20Ala mu singila lakue na Nzapa Babâ ndali ti aye kue, na iri ti Kota Gbia ti e Jésus Christ. 21Ala ma yanga na popo ti ala ndali ti mbeto ti Christ so ayeke na be ti ala. 22Awali, ala ma yanga ti akoli ti ala tongana ti so ala yeke ma yanga ti Kota Gbia, 23ngbanga ti so koli ayeke na li ti wali ti lo tongana ti so Christ ayeke na li ti Eglize. Christ wani laa ayeke Wasongo Eglize so ayeke tere ti lo. 24Ndani laa, alingbi awali ama yanga ti akoli ti ala na ya ti aye kue, tongana ti so Eglize ayeke ma yanga ti Christ. 25Akoli, ala ye awali ti ala tongana ti so Christ aye Eglize si lo ka tere ti lo ndali ti Eglize ni. 26Lo sara tongaso titene Eglize ni aga nde si aga nzoni kue. Titene Eglize ni avuru tarara, lo sukula ni na ngu nga na lege ti tënë ti lo, 27ngbanga ti so lo ye si Eglize ni aluti na le ti lo, pendere, sarate ayeke daa pepe, le ti lo akpa ti mbakoro pepe, mbeni sioni ye oko ayeke daa pepe. Lo ye si Eglize ni aduti nde si aduti nzoni kue, tënë ayeke na li ti lo pepe. 28Alingbi akoli nga aye awali ti ala tongana ti so ala ye tere ti ala wani. Zo so aye wali ti lo, andaa lo ye tere ti lo wani. 29Biani, zo ade ti ke tere ti lo wani laoko pepe; me lo yeke te kobe ti bata na tere ti lo nzoni, tongana ti so Christ ayeke bata Eglize ti lo. 30Andaa e yeke ambage ti tere ti lo. 31Mbeti ti Nzapa atene: “Ndani laa, fade koli ayeke londo na gbe ti babâ na mama ti lo ti bongbi oko na wali ti lo si ala use kue ayeke ga gi tere oko.” 32Tënë so ayeke kota mingi, azo alingbi ti hinga nda ni kue pepe. Tënë so mbi yeke tene so ayeke tënë ti Christ na Eglize, 33me tënë ni ayeke nga ti ala azo ti Nzapa: ayeke nzoni koli oko oko aye wali ti lo tongana ti so lo ye tere ti lo wani si wali oko oko akpe koli ti lo.
Copyright
Learn More